text:
GIWEZE emyezi 7 bukya eyali omwogezi wa poliisi, A/IGP Andrew Felix Kaweesi attibwa okumpi n’amaka ge e Kulambiro.
Abantu bangi bakwatiddwa nga bateeberezebwa okuba mu lukwe okuli ne Christine Muhoza Mbabazi gwe basibidde mu nju ye nga kigambibwa amanyi abatta Kaweesi Omusasi waffe yamusisinkanye n’amutegeeza by’amanyi.
OMUKAZI Christine Muhoza Mbabazi 38, eyali munywanyi w’omwogezi wa poliisi y’eggwanga A/IGP Andrew Felix Kaweesi, atadde ebitongole by’ebyokwerinda mu ggwanga ku bunkenke naddala poliisi bwe yagenze mu maka ge okumununula ku be yabadde agambye nti baamuwamba ne bamusibira mu maka ge kyokka amagye ne galemesa poliisi okumununula.
Ono akuumirwa mu maka ge e Lungujja mu zooni ya Ssendawula, gye yasibirwa akulira ekitongole ky’ebyokwerinda eby’omunda Frank Kaka Bagyenda, ng’agamba nti waliwo abantu abaagala okuggyawo obulamu bwa Mbabazi ng’ate baakizudde nti alina obujulizi obw’enkukunala obulumika abantu abatta omugenzi Andrew Felix Kaweesi eyali omwogezi wa poliisi mu ggwanga.
Yasibirwa mu nnyumba nga 15/09/17, era n’ateekebwako abaamagye mukaaga okumukuuma okulaba nti tafuluma waka we.
Okusooka yali alowooza bya mannyowenu naye gye byabbulukukira ng’abaamagye abaali bamukuuma baweze 10 era we mpandiikidde bino nga kati akuumwa ggye erikuuma Pulezidenti, erya Special Force Command (SFC) nga nabo bali 10.
Nafunye omukisa ne nsisinkana Mbabazi kyokka ensisinkano yaffe yabaddewo nga 21 September ng’amagye tegannanyoolagana na poliisi mu maka ge.
Okugenda ewuwe namaze kufuna mawulire ge ag’okusibirwa awaka era ne nsobola okuyingira ewuwe nga nneefudde omu ku booluganda lwe ava e Kabale nga mmwetikkidde n’obummonde.
Bwe natuuse ku geeti okukonkona, abakuumi bannyanirizza ne kajjogijjogi w’ebibuuzo; ggwe ani, ova wa, ozze kulaba ani, wasemba ddi okwogerako naye?
Takkirizibwa kulaba muntu yenna.
Nabategeezezza nti ndi ssenga w’abaana be. Olw’okuba nabadde nsoose kukubira Mbabazi ssimu okumutegeeza nti nzija, amangu ago yazze ku geeti, ne yeegayirira abaserikale banzikirize nnyingire nsobole okutwala omu ku baana agende asome, bwe batyo ne bandeka ne nyingira.
Nalabye munda mu kikomera nga mulimu buweema abaamagye mwe basula, era bantunuulidde nkaliriza okwetegereza omuntu gwe batamanyi ayingidde mu nnyumba gye baabakwasa okukuuma naye nze nga ngumidde ku Mbabazi eyabadde antwala mu nju.
Nga tuyingidde mu nju, saasanzeemu wa magye olwo nga Mbabazi lw’ansanyukira n’okumbuuza abeewaabwe e Kabale gy’oli nti, mbamanyi.
Okumbuuza eby’e Kabale yabadde awuddiisa bamukuuma. Yabadde andaba ng’omununuzi we nti kubanga yali asibiddwa mu nnyumba nga tewali muntu amanyi bimuliko, si poliisi wadde Pulezidenti, ng’alaba nti okubitegeeza munnamawulire ensi ejja kumanya ebigenda mu maaso mu bulamu bwe.
Wakati mu kukulukusa amaziga, Mbabazi yatandise emboozi y’okusibwa kwe bwati;
Ku Lwokutaano nga 15/09/17, akulira ekitongole kya ISO mu ggwanga Frank Kaka yankubira essimu n’angamba nti yeetaaga okunsisinkana amangu ddala, nti agenda kunsindikira emmotoka ennone entwale gye yali.
Yasindika emmotoka ekika kya Double Cabin, evugibwa omusajja Lt. Kagimu naye ng’akulirwa Lt. Jjuuko, kyokka ono omwami (Jjuuko) abadde mulabe wange okumala ebbanga ddene, tanjagala.
Omulimu gwe akola gwa kunoonyereza mu ISO.
Ensonga Christine Mbabazi Omugenzi Kaweesi.
Mbabazi alojjedde owa Bukedde entabwe w’eva kw’ava obutanjagala zeekuusa ku bya kugaana kumuganza. Ekirala ky’ampalanira agamba nti, nze nsisinkana Pulezidenti n’ampa ssente nnyingi, ate nga bo tebasobola kumusisinkana.
Mukulu Kaka yampeereza emmotoka gye sikyajjukira nnamba, zaali ssaawa munaana ez’emisana, nagitya ne nsaba omugoba waayo Kagimu kuba naye mmumanyi, nvuge eyange n’akkiriza ne mbagoberera, bantuusiza ku wooteeri emu (esirikiddwa) e Lubaga.
Bwe bantuusaayo nasooka kutya nga nneebuuza lwaki Afande Kaka ampita mu kifo bwe kiti, nali nkyebuuza ne ndaba emmotoka ye, essuubi ne linziramu kubanga ye mbadde mmumanyi nga musajja mulungi era mukwano gwange.
Nayingira munda, ne bantwala mu kasenge mukulu Kaka mwe yali, namusanga ku kabbiya ng’anywa atudde ku kitanda, mwalimu n’entebe.
Yangamba nti; “Mbabazi nnina amawulire amabi gy’oli, omanyi ku kufa kwa Kaweesi?” ne mmubuuza nti ate lwaki? n’anamba nti; “nnina okumanya kubanga mmalirizza okunoonyereza kwange ne nkizuula nti olina kinene ky’omanyi ku kutemulwa kw’eyali omwogezi wa poliisi A/IGP Andrew Felix Kaweesi era njagala okumanya okuva gy’oli”.
Yatandika okumbuuza; “Mbabazi waliko ADC (omuyambi) wa Kaweesi?”, ne mmugamba nedda ssebo, Kaweesi yali mukwano gwange ng’omuntu ebbanga ddene, naye sirina kye mmanyi kya maanyi gy’ali, n’ambuuza nti; “Tewagenda ku mikolo gy’okulima ebiggya bya Kaweesi?” ne mmutegeeza nti nze ndi mulokole sirima biggya.
Yantegeeza nti, okunoonyereza kwe kumulaze nti nange nali mu lukwe lw’okutta Kaweesi , nti kubanga omuvubuka eyavuga abatemu abaamukuba amasasi annumiriza nti nali mu lukiiko olwasembayo okuteesa ku kuttibwa kwa Kaweesi olwali ku kifo ekisanyukirwamu ekimu (kisirikiddwa) ekiro.
Ebyo olwaggwa, yaleeta omuvubuka oyo gwe saamanya mannya, ng’ali ku mpingu, yali amukuumidde mu kasenge ka wooteeri akaddako, yali Rasta ng’alina amaaso manene, alina ebiviiri ebikulu ne sigida y’Abasiraamu mu kyenyi, ng’amaaso mamyufu alinga ava okunywa enjaga.
Bwe yamuleeta mu maaso gange n’antunuulira, Kaka n’ambuuza nti, Mbabazi omusajja oyo omumanyi, ne mmugamba nti; Nedda, kwe kubuuza omuvubuka nti , “oyo omumanyi?”, ko omuvubuka nti ye “oyo ye Mbabazi”.
N’atandika okunnumiriza ng’agamba nti; Mbabazi nze nkumanyi, twali ffenna (ekifo kisirikiddwa) mu lukungaana olwasembayo okuteesa ku ngeri y’okutemula Kaweesi, wali ne …., afande …., …. owa Flying squad, …., ….., …. owa Flying squad, ….. akola mu ofiisi ya ….. n’abalala. (yamenya amannya 7 kyokka gasirikiddwa)
Natunuulira omuvubuka n’ebigambo ne bimbula, kuba nga by’ayogera sibimanyi.
Abamu ku bantu be yayogerako nti twali nabo mu lukiiko lw’okutta Kaweesi, ng’abamu mbalaba ku ttivvi sibamanyi.
Ekiseera ekyo, Kaka yali anzigyeko essimu, omuvubuka ono yayongera okunnumiriza nti, omunene omu yampa obukadde 200 ‘nkwasaganye’ ddereeva wa Kaweesi nti ku lunaku lw’atemulwa bw’aba afuluma nga Kaweesi mwali nti ateekeko amataala abatemu bamanye.
Kaka yayita omusajja oli bwe tutakolagana Lt. Jjuuko, n’amugamba nti; “Mbabazi agamba nti tagendangako ku malaalo ga Kaweesi” kyokka ne Jjuuko n’ayongera okunnumiriza.
Omuvubuka ono yayogera nti ye yavuga abatemu abatta Kaweesi, nti nga nze mbasomera engeri yonna ey’okumufunamu nga ndi wamu ne ddereeva we.
Ng’eno amaziga bwe gampitamu, nasaba Kaka akozese obumanyi bwe anoonyereze amazima aleme kugendera ku by’abalala.
Bansibira mu wooteeri
Kaka yantegeeza nti amaze okunoonyereza era azudde amazima, n’asalawo nti agenda kunsiba, mu kasenge ako kennyini mwe namusanga.
Yassaako obukuumi obw’amaanyi nga konna keetooloddwa baserikale n’angamba nti; “Christine you are under arrest”.
Nagaana okulya ekintu kyonna mu wooteeri nga nneekengera okumpa obutwa, kuba omuntu eyali awomye omutwe mu kunnumiriza ate yali mulabe wange, nagezaako okwogerako n’abawala abakola mu wooteeri, naye nga bandaga bubonero bw’okukwata ku mimwa nti baali babagaanye okwogera nange.
Ndi nnamwandu, baze yafa kati emyaka 15 emabega n’andekera abaana basatu , nze nnyaabwe era kitaabwe, kati okunsiba nabo oba nga abasibye.
Lt. Jjuuko yaggyamu ekisumuluzo mu luggi lw’ekisenge kyange n’akitwala.
Naleekaana ne nkuba enduulu nga ndaba essaawa yonna bagenda kunzita, omujaasi omu yakubira Kaka essimu era n’asindika abantu be ne banzigya ku wooteeri eno ku ssaawa nga mwenda ez’emisana.
Bantwala ku ofiisi za ISO e Nakasero ne mbeerayo okutuusa kumpi ssaawa mukaaga ogw’ekiro.
Yangamba nti talina bukuumi bwa kumpa ssaawa zino, nti era obulamu bwange bwali mu matigga.
Kaka bwe namwegayirira nti sirina musango, yantegeeza nti agenda kunnyamba ansibire mu nnyumba yange, era ne bandeeta ekiro ekyo okutuuka ewange, naye amasimu gange gombi tebaaganziriza.
Wadde ndi waka ndi ku bunkekenke sikkirizibwa kufuluma, baateekawo abajaasi 10 be bankuuma kati.
Famire ya Mbabazi
Mu kaseera akatono ke nsibiddwa ewange, olw’obunkenke bwe ndiko, abaana bange nabagaba mu benganda n’emikwano ne nsigaza omu wano kuba ndi mu kutya essaawa yonna bagenda kunzita.
Nsaba bwe mba nnina omusango gw’okutta Kaweesi nga bwe bagamba, bantwale mu mbuga z’amateeka zinnamule, naye Kaweesi yali mukwano gwange gwe sisobola kukola kintu nga kino.
Omuvubuka agamba nti ye yavuga abatta Kaweesi bamulina, ate alina abanene b’alumiriza, bababuuze ku butemu buno.
Enkolagana ye n’ebitongole by’ebyokwerinda
Mbabazi agamba; okubeera mukwano gw’abakuumaddembe bannyanguyira, ndi mukyala atalina musajja, baze yafa nkyali muwala muto, nnina abaana abeetaaga obuyambi.
Natuukirira abantu bangi omuli n’abakuumaddembe y’ensonga lwaki nasisinkana abantu nga bano, naye nnina n’emikwano emirala abatali bakuuumaddembe.
(Wabula eriyo abamanyi Mbabazi, abataayagadde kwatuukiriza mannya gaabwe, abagamba nti bba yali munnamagye, y’ensonga lwaki omukyala ono akolagana n’abebitongole ebikuumaddembe).
Frank Kaka, akulira ekitongole kya ISO agamba nti okusibira Mbabazi mu nnyumba baakikola okumutaasa ku bantu abaagala okuggyawo obulamu bwe ate nga bamwetaaga olw’obujulizi obw’amaanyi bw’alina ku musango gw’okutemula eyali omwogezi wa poliisi mu ggwanga A/IGP Andrew Felix Kaweesi.
Wiiki eno, omwogezi wa poliisi mu ggwanga, A/IGP Assan Kasingye yavuddeyo n’ayogera ku mbeera ya Mbabazi n’ategeeza nti, Mbabazi yabakubira essimu wiiki ewedde nti baamusibira awaka, era poliisi okuli; Lungujja, Nateete ne Old Kampala ne zigendayo okulaba ekiriyo, kyokka abajaasi abali munda mu maka ga Mbabazi ne babalemesa okuyingira.
Yagambye, baakwataganye n’amagye ne bamanya ensonga, nti era abaserikale mu ngoye za bulijjo baasigaddewo nga balawuna wabweru w’amaka ge okulaba embeera eriwo, kati abaserikale abatalina ludda aba Special Force Command (SFC) be bakuuma Mbabazi, ng’okunoonyereza ku misango egimuteekebwako bwe kugenda mu maaso, bwe kunaggwa atwalibwe mu kkooti.


c: text/html

text:
EMAANA Y’OMUSONONWA
Emana enno ebeera n’omusino munene nnyo, Okusinga ku maana endala zonna.
Emaana enno buli lwewayitawo esawa 3 nga bamaze okugizina edaayo neyevera oba neyewumba mangu nnyo nga omukazi gwotazina ngako,Emaana enno efuuka nnyo amazzi okusinga ku maana endala Emaana enno omusajja okujizina n’ogimatiza bulungi nnyo,oyina okugizina emirundi egisuka mu 12. Ate emaana enno esaana okukyusiza styles nga ogizina okusinzira nga omukazi bwasikina.
Nange gyegabamu amazzi mu maana, kubanga ekyukakyuka nnyo nga omusajja agizina.Omusajja olina okubeera extra careful okuwuliriza ensikina yomukazi okusobola okumukyusiza style amangu nga tanafuna pain maana kwevera, okwongeza speed oba okendeza speed okusinzira kuunsikina yomukazi gwozina.
Yours
Kojja Kansiiwa Reloaded

robotstxt: allowed

filter: keep


text:
DIANAH Shabz Namaganda abeera Salaama. Y’omu ku bawala abakola emisono gy’enviiri egyawukana ku gya bulijjo. Yayogedde ne RONNIE MARK KIYINGI n’amubuulira by’akola okwekuumira ku mulembe.
ENVIIRI: Nsanga obuzibu okusiba enviiri ne sitobekamu langi. Waakiri nsiba langi bbiri ne kinnyamba okulabika nga ndi wanjawulo ate nga nnyumye. Kino kyongera ekirungo mu nviiri zange n’okukwatagana ne bye mba nnyambadde.
Abantu abandaba oluusi bantunuulira ku mutwe nga tebanzigyako maaso olw’okuba mba ntaddemu langi esukka mu emu. Ekirala kye nazuula mu kutobeka langi, kirina engeri gye kikulaga nti oli wa waggulu. Kino kinnyongera okwekkiririzaamu.
OLUSUSU: Nagaana okukyusa langi y’olususu lwange okweyerusa. Okulukuuma nga lulabika bulungi nnywa liita ssatu ez’amazzi olunaku. FFIGA: Okuba ne ffi ga ennungi tekitegeeza kubeera mutono ng’ekkalaamu.
Bw’oba n’ekitundu ky’omubiri gwo ekisikiriza gamba nga akabina, ekyo kikumala okuzimbirako ffi ga. Buli lw’owulira abasajja nga bagamba nti wabula omuwala oyo yakula omubiri oba nti aliko bbode, ekyo kitegeeza basiima kye balaba. Ne bw’oba munene kakasa nti ekitundu ekikutunda kivaayo ng’oyambadde.
ENGOYE: Omusono gwa leegingi ngwettanira engeri gye zibikka ebisambi n’amagulu, ate nga gunnyumira.
EKIMU ku bintu ebinyumisa enviiri kwe kuziteekamu langi. Abawala n’abakyala abamanyi ebiriwo bw’asiba oba okukola omusono gw’enviiri ateekamu langi.
Bw’aba asibye kaviiri akatabika, ate bw’aba asaniridde musono mu nviiri ze ateekamu akatobekamu langi gy’asiimye. Ekirungi nti okutobeka langi tekuliiko kika kya nviiri oba akaviiri. Okugeza osobola okutobeka emiguwa gya ‘braids’ oba ‘twisiti’.
Oyinza n’okutobeka wiivu n’olabika bulungi. Bw’eba wiigi gye bambala osobola okufuuyiramu langi gy’oyagadde. Abantu abasinga batobeka langi okusinziira ku kifo ky’agendamu, okugeza ssinga oyitibwa ku kabaga akalina obukwakkulizo bwa langi gamba nga ‘white party’, ‘red and black party’, n’obulala.
Osobola okutobeka langi ng’osinziira ku bukwakkulizo. 1 Sooka okakase nti omuntu akulondera langi ez’okutobeka mu nviiri amanyi bulungi ky’akola okukakasa nti langi z’otobese zikwatagana bulungi.
2 Bw’oba osiba emiguwa, weewale okuteekamu langi ezisukka mu bbiri, ojja kulabika bulala. Ennaku zino ebiviiri bye basibamu emiguwa bikolebwa nga wansi gye bisemba birimu langi ey’enjawulo.
3 Tosiba miguwa nga buli gumu gulina langi ey’enjawulo, tojja kunyuma. Bw’oba waakugatta langi mu miguwa siba omuguwa nga gulimu langi ez’enjawulo.
4 Langi gy’ogenda okutobeka mu nviiri zo esaana n’eba ng’ekwatagana ne langi gy’osiize ku njala oba ku mimwa.
Eyinza okuba nga tefaanagana naye ng’egenderako. 5 Bw’omala okutobeka langi mu nviiri zo, weewale okwetonaatona okuyitiridde kubanga ekyo kikulabisa ng’ekibumbe ekisiige mu langi ez’enjawulo.
Bw’oba olina langi bbiri mu mutwe, ate lwaki oyambala engoye ezirimu langi eziwerako. Funa olugoye olutaliimu langi nnyingi oba nga tezisasamaza.
LANGI Z’OTOLINA KWESIBAKO: Waliwo abantu abasiba enviiri ne batobekamu langi kyokka ne batanyuma. Ekyo ebiseera ebisinga kiva ku kika kya langi enkyamu, etanyuma, oba etagendera ku nviiri ze ne ku lususu lwe.
Omukyala asussa emyaka 35 tolina kwesiba ku langi ezaaka. Langi ezimu ziba za maanyi ku myaka gyo era ng’olina kuzirekera bavubuka. Langi nga emmyuufu, kyenvu oba kakobe ayaka zeesonyiwe. Langi gy’otobeka mu nviiri zo erina okuba ng’ekwatagana n’olususu lwo.
Omuddugavu teweesibaako langi ya kakobe kubanga eyongera okukulabisa ng’oli muddugavu nnyo. Omuddugavu osobola okutobeka langi ya zaabu entonotono oba maluuni omutonotono. Bw’oba mweru, langi ya zaabu ne kyenvu tozeesibaako nnyo. Kozesa kitaka n’enzirugavu ojja kulabika bulungi.
Ekirala bw’oba otobeka langi, olina okugenderera omulimu gw’okola n’ekifo w’okolera. Bw’oba okolera mu ofi isi, weewale okutobeka langi ezaaka ennyo kubanga zisasamaza abantu. Langi ezaaka zisinga kunyumira abawala abakola mu bifi o ebisanyukirwamu kuba emirimu gyabwe giba gya kiro.
Bano baddembe okutobeka langi nga bwe baagadde. Langi naddala ezaaka zisika amaaso era kizibu okubeera mu kifo ne batakulaba. Ekirala, waliwo langi ezitanyuma kutobeka na langi ndala mu nviiri.
Gamba nga langi enjeru, ne kyenvu era tewali nsonga lwaki ozeesibako. Mpozzi ng’ogenda kuwagira mupiira mu kisaawe era ng’oluvaayo ng’ozisumululayo. Bw’oba ogenda ku mukolo gamba nga embaga n’okwanjula, langi yonna gy’otobese mu nviiri zo kakasa nti ekwatagana n’olugoye lw’oyambadde


text:
Omukolo guno gwabadde Bulange- Mmengo ku Lwokuna March 7,2019 nga Katikkiro Charles Peter Mayiga yasinzidde wano nategeza ng’eggwanga lino bweririna okuteeka essira ku kusimba emiti okutaasa obutonde bwensi obwonooneddwa ekisusse.
“Omuntu eyeralikirira ku butonde bwensi oba omuntu afaayo ku mazzi getunakozesa mu bulamu bwaffe mu buli ngeri yooyo afaayo okusimba emiti, okugirabirira ate n’okugitaasa. Omuntu afaayo ku butonde bwensi n’amazzi yooyo ataasa entobazi, ebibira era yooyo akola kyonna ekisoboka okukugira okukuluguka kw’ettaka oba mukoka kubanga ebyo byonna bikosa obutonde bwensi era bwe bukosebwa n’amazzi negatubula, ako katyabaga akasinga n’obutujju okuba ak’obulabe,” Mayiga bweyagambye.
Katikkiro yagambye nti omukago guno gwakutwalibwa ng’ekikulu kubanga emirimu egikolebwa aba lotale gyefananyiriza ddala neegyo Kabaka gyeyalagira gavumenti ye okukola okutendeka n’okubangula abavubuka, okutumbula eby’obulamu n’ebyenjigiriza, okutondawo emirimu n’ebirala.
Hajj Ahmed Lwasa nga ye Ssentebe w’olukiiko lw’Obwakabaka oluvunanyizibwa ku kutuukiriza omukago guno yatadde omukono ku ndagaano najjulirwa Ssabawolereza Christopher Bwanika ate ku lwa Rotary International,Sharmila Bhatt nga ye Gavana wa disitulikiti eyitibwa 9211 etwala Uganda ne Tanzania najjulirwa Ann Nkutu ng’ono yamuyambako ku mirimu wano mu Uganda nebateekako omukono.
Hajj Lwasa yategezezza nti Obwakabaka bwatandise dda okuteekawo enkiiko ezigenda okuyambako okuteeka ebimu ku birubirirwa mu nkola okutumbula ebyenfuna y’abantu ng’akakiiko kano kakukulirwa Ying. Martin Kasekende ng’amyukibwa Keneth Mugisha. Ate akakiiko k’okutumbula obulamu mu maka kakukulirwa David Nsubuga, ate Jane Nankabirwa Kabugo wakukulira akakiiko akagenda okukola ku mazzi n’obuyonjo.
Ye Sharmila yebazizza Obwakabaka olw’okuteeka enteekateeka y’ebigenda okukolebwa mu lulimi oluganda bisobole okutegerwa abantu abagenda okukolebwamu omulimu guno.


text:
EMBAGA eyamazeewo obukadde obusoba mu 500 yasasamaza ekibuga. Eno yabadde ya Musumba Jimmy Luka n'omukyala Blessing Elizabeth Mulungi.
'Buli w'oyita mwattu, bonna bakuba enduulu'
Semei Ssebbowa ne ddaali we, Linda Barbara Karungi baawezezza omwaka mu bufumbo Obutukuvu. Baagattibwa e Najjanankumbi mu Kkanisa y’Abadiventi ku Ssande...
Basabidde omwoyo gwa kitaabwe
Ajaguzza emyaka 25 mu Busosodooti
Lameck Ssonko ne kabiite we Sandra Nabbumba baagattiddwa mu bufumbo Obutukuvu nga June 14, 2016 mu Lutikko e Namirembe, n’oluvannyuma ne basembeza abagenyi...
OMWOLESO gwa Bride and Groom gucamudde abalabi nga guggulawo ku Lwokutaano e Lugogo mu kisenge ekipya eky’emyoleso.
Emikolo n’embaga: Laba ekyabadde ku mbaga y'omugagga Lugobe eyalekawo muwala wa Mutaasa Omucootola
20 May 2019
20 May 2019
20 May 2019
20 May 2019
20 May 2019


text:
ABANTU abatannategeerekeka bateeze GISO James Mulumbira, akulira ebyokwerinda mu ggombolola y’e Kyabarungira mu Busongora North, mu kiro ky’Olwokubiri ne bamufumita ebiso ne muganda we, baweebwa ebitanda.
Yasangiddwa adda waka ne muganda we Johnson Mulumbira 37, okuliraana essundiro ly’amafuta erya Delta erisangibwa ku luguudo oluva e Kasese okudda e Fortportal.
GISO Mulumbira gwe twasanze ng’ajjanjabirwa mu ddwaaliro lya Kilembe Mines yategeezezza nti, “Nnabadde mpeese muganda wange ku pikipiki, abantu bana ne batuyimiriza.
Twabadde tetunnaba na kuyimirira bulungi, ne batandika okutufumita amafumu n’ebiso bye baabadde nabyo era omu yanfumise mu bulago...!”
Yayongeddeko nti, “bandibadde bansazeeko omutwe singa seetangidde bulungi n’emikono gyange. Baabadde bana nga bonna mbamanyi. Bakuumi b’Obusinga bwa Rwenzururu nga bakolera mu ggombolola eno.”
Akulira eby’okunoonyereza ku buzzi bw’emisango mu kitundu ky’Obuvanjuba bwa Rwenzori, Joseph Andama yakakasizza obulumbaganyi buno.
Dr. Boris Bwambale yategeezezza nti abaalumbiddwa bonna embeera yaabwe tetiisa n’ayongerako nti, “Eky’omukisa emisuwa gy’ensingo ya GISO tegyasaliddwa.
Ebiwundu byonna twabisibye.” Obulumbaganyi buno bwajjidde mu kiseera ekitawera na wiiki emabega nga Mulumbira alumizibwa okuyamba ku poliisi okuzuula ebikwata ku bantu abana abattibwa poliisi ku kyalo Kasenyi mu ggombolola y’e Buhuhira e Kasese.
Okuttibwa kw’abatuuze bano kwaleetawo okunenya ku njuyi ez’enjawulo okuli poliisi ate nga yo poliisi enenya abakulembeze b’Obusinga okuyita mu kiwayi ky’abavubuka ekiyitibwa ‘Kirumiramutima’, ng’Obusinga bukyegaana.
Omuduumizi wa poliisi mu ggwanga, Gen. Kale Kayihura yasinzidde mu lukuhhaana lwa Bannamawulire ku Ssande n’ategeeza nti ekibinja ky’abavubuka ba ‘Kirumiramutima’ kye kyakola obulumbaganyi ku Mulumbira.


text:
Bya JOSEPHAT SSEGUYA
MAAMA w’omuyimbi Sheebah Karungi annyonnyodde engeri taata we gye yamufunyisa olubuto so nga yali afumbiddwa muto we. Kuno kwe yagatta obutafa ku muwala we kyokka n’afuna amaanyi agamukolimira n’okuleka ekiraamo ekimugaana okulinnya mu lumbe lwe.
Edith Kabazungu yavuddemu omwasi n’agamba nti, yafumbirwa bba gwe yayogeddeko erya Lutwama ne bazaala abaana mukaaga.
Nti wabula olumu aba ali ku kyalo Kayanja, muganda wa Lutwama ayitibwa Ahmada Kimali Musoke n’amufunza era n’amufunyisa olubuto lwa Sheebah.
Agamba nti yamira ppini n’ategeeza bba, nti olubuto lwa mukulu we, kyokka naye kyamwewuunyisa okulaba nga Lutwama yayombamu bitono n’abivaako.
Yagambye nti yakizuula luvannyuma nti Kimali yali yeesasuza olwa Lutwama okumwagalira omukazi era ensonga we zaakoma.
Eggulo Bukedde yakubidde maama wa Sheebah essimu n’anyumya bw’ati; “Abooluganda Kimali ne Lutwama baalina ejjoogo.
Kimali yanneefunira ng’agamba nti, muganda we naye yamwagalira mukazi we n’asalawo yeesasuze.
Era omwo mwe mwava n’omwana naye ekyannyiiza kwe kundeetangako oluteekateeka ng’akikola n’okunnyooma. Abadde n’entondo, ayogerayogera nnyo n’okugeya era omwana (Sheebah) kye yava amukyawa kuba naye abadde amwogerako.
Bw’abadde tannafa ng’amussaako amateeka nti, alekere awo okuyimba. Nti akunamira ebyalo n’okuwemula eggwanga n’okuswaza eddiini y’Obusiraamu.
Kyokka talina kye yayamba mwana oyo ng’akula era kitaawe omuto Lutwama ye yagezaako.
Afudde amugamba agendeyo amulage baganda be nga nze nneewuunya kimu oba ddala takimanyi nti, ne gye yakulira ewa Lutwama baganda be! Sigaana na bali (ab’ewa Kimali) baganda be naye akimanye nti talina kuleeta lugezigezi.
Ky’ova olaba ne Sheebah yakoowa era yalaama kumuziika ku kiggya ky’e Kyaggwe ekya Lutwama si Buikwe.
Omwana teyaziise naye tekyavudde ku butakkaanya wabula tali mu ggwanga n’essimu ze teziyitamu era ayinza n’okuba teyategedde.”
SHEEBAH AYANIKA KITAAWE
Abadde tayogera birungi ku kitaawe. Abantu babaddenga tebamanyi lwaki Sheebah tayogera birungi ku kitaawe ate ng’era tayogera mannya ge. Abaddenga ayogera kimu nti; Maama wange era ali nga ye taata.
Bwe yali mu konsati ye eyasooka gye yatuuma ‘Nkwataako’ ku Hotel Africana nga December 2, 2016, yategeeza abantu abaali abangi nti, ennaku gye yayitamu ng’akuzibwa nnyina yali nnyingi n’atuuka n’okudduka awaka anoonye ekyokulya ng’embeera mbi.
Yanyumya era nga bwe yatabuka ne maama we olw’okwewaggula n’ava mu ssomero atandike eby’okuzina n’okuyimba maama we yali akola mu kyuma kya mmwaanyi mwe yaggyanga ezimuweerera.
Yagattako nti nnyina yamutwalanga ne baganda be abalala ne balonda ensawo nnamba ey’emmwaanyi nga buli nsawo ejjudde babawa 2,000/- ezitaabamalanga.
SHEEBAH Y’ANI
Sheebah yazaalibwa November 11, 1989 era abadde anyumya nnyo nti nnyina alinga ye kitaawe. Maama we yamukuliza Kawempe Stuart Dokolo gy’abeera kati.
Yamuweerera e Kawempe, Muslim Primary ne siniya gye yaviiramu mu siniya eyookubiri n’agendako ku Midland High School e Kawempe ne bigaana n’atandika okuzinira mu bibiina by’abayimbi na ddala ekya Stingers ku myaka 15.
Mu 2006 yeegatta ku kibiina kya Obsessions ekyali kisinga okuzina mu ggwanga wabula n’akivaamu nga kiweddemu amaanyi n’atandika okuyimba yekka.
Kati muyimbi mu kibiina kya Team no Sleep ekikulirwa Jeff Kiwa akaayana n’ekibiina kya GoodLyfe omubadde Moze Radio ng’agamba nti ennyumba y’ekibiina kino e Makindye agirinako omugabo.
Sheebah ye yazannya mu firimu ya ‘Queen of Katwe’ nga Shakira.
Ezimu ku nnyimba z’ayimbye kuliko; ‘Farmer’, Ndi wa njawulo, Nkwataako, Twesaana, Kisasi Kimu, Agenda Akkuse, Tonzoleya, Ice Cream, John Rambo n’endala.
Mu mazina n’ennyimba Sheebah by’azze yeetabamu, ayambala obukete n’azina ng’amansula era kitaawe Kimali Musoke afudde abyekokkola nga by’ebimu ku bisinze okubatabula.


text:
Alipoota
Kizuuse nga masekati ku bannayuganda tebalina kyakulya.
Ivan Ssenabulya
March 1st, 2018
Bya Ritah Kemigisa. Waliwo okunonyereza okukoleddwa nezisuuka nga masekati ku bannayuganda tebalina nsimbi zakwebeezawo, era nga tebalina na kyakulya kyamisana na kyagulo. Kuno okunonyereza kwakoleddwa ekibiina ekya Twaweza, nga kwalaze nti ebitundu 84% kubannayuganda sibasanyufu n’engeri eby’enfuna bya uganda gyebidukanyizibwamu. Bwabadde afulumya alipoota eno Marie […]
Babatutte mu kkooti
Ali Mivule
October 22nd, 2013
Waliwo ekibiina ky’obwanakyewa ekisazeewo okuwawalawala govt okutuka mu mbuga za mateeka, nga eno bagiranga kuviirako kufa kw’omukyala eyabadde agenda okuzaala. Florence Nakamya kakano omugenzi ,yafa ku lunaku lwa Sunday, nga kigambibwa nti ono yalemererwa okusonda ensimbi ezaali ez’okumukolako mu kuzaala . Kati getufunye gooleka nga […]
Amazzi gamututte
Ali Mivule
February 20th, 2013
Omugoba wa bodaboda abadde ayimiridde okumpi n’omwala amazzi gamututte. Omusajja ono tategerekese mannya abadde ayimiridde ku luguudo lwa kafumbe mukasa. Abeerabiddeko n’agaabwe bagamba nti babadde bayimiridde okumpi n’omwala ku mulyango okuyingira mu ka paaka ka bassaja basajjabalaba. Bano bagenze okulaba nga munaabwe asilittuka agwa mu […]


text:
Eggulo abakambwe b'emmundu baatemudde Afande Kirumira Muhammad, eyali DPC wa Buyende.
Ono yakubiddwa amasasi wamu n'omwala eyategeerekeseeko erya Resty bombi ne baddusibwa mu ddwaaliro e Lubaga nga bakyalimu akassa kyokka oluvannyuma bombi ne bassa ogw'enkomerero.
Kigambibwa abaakubye Kirumira baabadde ku bodaboda era baasoose kuwandagaza masasi mu bbanga mu ngeri ekanga abantu oluvannyuma ne bakuba mmotoka Kirumira mwe yabadde atambulira n'omuwala ono nga bava ku mukolo gw'okwanjula e Nsangi ng'adda Bulenga.
Omuwala gwe basse ne Kirumira abadde mukwano gwe era naye abeera Bulenga.
Pulezidenti Museveni yatuuseeko mu kifo we battidde Kirumira abantu ne bamulaajanira nti 'Mzee abasajja abakambwe b'emmundu batutta batumalawo'.
Oluvannyuma Museveni yalagidde abamu ku baabaddewo nga Kirumira yaakattibwa bayingire mu mmotoka n'avuga ne yeeyongerayo.


text:
Okuddamu okuwulira omusango oguvunaanibwa omubaka wa Kyaddondo East Robert Kyagulanyi Ssentamu aka Bobi Wine kuzzeemu enkya yaleero ku Kkooti ya Buganda Road ne mukkomera e Luzira. Omulamuzi Esther Nahilya wakusinziira mu Kkooti ku Buganda Road nga awuliziganya butereevu nabali mu e Luzira Bobi Wine gyateereddwa mu kaguli munkola empya eyatongozebwa ekitongole kyamakomera eyitibwa ‘Tele-Conferencing’.
Okusinziiira ku Ssaabalamuzi agamba nti enkola yakuyamba ku misango egyetaaga obukuumi obw’amaanyi ekijja okuyamba okukendeeza kunsimbi, obukuumi wamu n’obudde obukozesebwa mukutambuza abasibe.
Akulembeddemu Bannamateeka ba Bobi Wine Asuman Basalirwa agamba nti abagenda okweyimirira Bobi Wine webali mu kkooti okuli; Maria Matembe, Omubaka Mbwa Tekamwa Gaffa ne Nsamba Patrick.


text:
Amawulire
Omusirikale wa poliisi bamusse
Ivan Ssenabulya
May 16th, 2019
Bya Ivan Ssenabulya
Entiisa ebutikidde abasirikale ba poliisi e Kapchorwa bwe bagudde ku mulambo gwa munaabwe, nga mufu wansi w’olwazi.
Contable Wolimbwa Joseph yakoze kiro wabula bwe bukedde naddayo ewuwe oluvanyuma basanze omulambo gwe wansi w’olwazi nga guliko n’ebiwundu.
Omwogezi wa poliisi mu bitundu bye Sipi Rogers Taitika akakasizza bino, ng’agambye nti batandise okunonyereza.
Agambye nti batebereeza nti waliwo abamuteeze ne bamutta.


text:
Okuwerera enku
Isaac Mapiti and Kyambogo University
Wiehan de Jager
Era einho, abaghala baajanga okugherera enku olweigulo.
Abaghala basatu baaja okugherera enku aye nga akasana kangi inho baasalagho baje beewugeku.
Baaja opkola bati nga obwire bujiire olwo baayangugha okwirayo eka.
Baali bali kumpi kutuuka omughala owundi yaaja okugema munkoto ati nga yeerabiireyo ekinere kye. Yaakoba baine bamwizeeyo.
Abaghala abandi baadheema okumwizaayo era yeerayo yenka aye obwire bwamuzibiraku eyo enjira yaamubulaku.
Bweyalinga ati emberi nga ekitangaala kiri mu kayumba, Yaajayo yaakonkona.
Ekyamweghuunhisa n'okwagaana wambwa nga aigwiregho olwigi era yaamubuuza ati, "olikunoonhia ki? Omughala yaamwiramu ati enjira, "n'embuzeeku"
Wambwa yaamukoba ati nfumbira aye omughala yamukoba ati nze tifumbirwangaku wambwa.
Ekyo bwekyagha wambwa yamukoba ati, "ndhalira obuliri"
Buli lunaku yali ali n'okwalira wambwa obuliri n'okumufumbira.
Nga wambwa yankavaawo ati, omughala yafuna enviiri isatu, olundi yaaluta ghansiiaghobuliri, olundi kulwigi olundi mukyayiro, meni yaalumuka paka ghaka.
Wambwa bweyaira yaayeta ati, "mughala iwe. mughala iwe. Mughala wooo?
Wambwa yaakizuula nti omughala amusaliire amagezi. rea yaataaku embiro okuja kukyalo ekyomughala aye yayagaana nga bamulindhiriire n'emiigo.
You are free to download, copy, translate or adapt this story and use the illustrations as long as you attribute in the following way:
Okuwerera enku
Author - Tessa Welch
Translation - Isaac Mapiti and Kyambogo University
Illustration - Wiehan de Jager
Language - Lusoga
Level - Longer paragraphs
© African Storybook Initiative, 2014
Creative Commons: Attribution 4.0
Source www.africanstorybook.org


text:
Sing Along Lyrics
Banyabo
by Rema Namakula
View Rema Namakula's Profile Download the MP3
Azukuka Mu Mukoka.. Akela nyo Mama Akola Akoowa Nyo Alina okulabila Abato, Abato.. School Fees Okusoma N'ebitabo Olusi tebalina Nga ne'kyokulya Okukifuna Baguuba Yatetenkanya Yayiiya Ebyensula Kko N'ebyokulya Omukyala Basilika Uhmmm Baguma Banyigilizibwa Ehh Bakola Independent Woman Afican Woman Ehhh Ah Huh Omukyala Singa ssi mukyala Singa sasoma Singa Singa sayiga Singa simama we Singa sakula Singa Ah Singa ssi mukyala Singa sasoma Singa Singa sayiga Singa simama we Singa sakula Singa Tebereza nga'ali Lubuto Kabanga kawanvu Ku hospital Nga nezilinya wo Tazilina N'atambula wo Sina kyindi Azalide ku kkubo Tewali ayamba Naguma Ye nyabo Baguma Bagumila binji Olugendo Ol'owkukoza Omwana Nga luwanvu Baguma Banyikivu Bakola Beba kyala Singa Singa ah Singa Singa ah Ma ma we Singa sasoma Singa sayiga Singa simama we Singa sakula Singa Ah Singa ssi mukyala Singa sasoma Singa Singa sayiga Singa simama we Singa sakula Singa Mama Mama Mama Yelelele Lyrics by mp3jaja.com Mama Alenga Muwogo ku ngudo Tufune school fees N'olusi akomawo Nga tafunye yadde Nyaabo Eby'ewaka byona Yabimala Okwambala Ssako n'edwaliro Mama Anyikila nyo Nyo She's so hard working And Man Kind She's a woman of integrity A mother Omukyala My mama Yo ma star Singa ssi mukyala Singa sasoma Singa sayiga Singa sakula Singa sasoma Singa sayiga Singa sakula


text:
SIKAAVE
SIKAAVE (SCURVY) Bubo bwe bulwadde obukwata omuntu olw’obutaba na Vitamiini C. Omuntu bwatajanjabwa, obutafaali bwe obumyufu (Red blood cells) bukendeera, afuna obulwadde bw’ebibuno oba okutandika okuva omusaayi mu lususu lwe. Obulwadde buno bukwata nnyo abantu abaliko obulemu ku bwongo, abatalya bulungi, balujuuju (abanywa ennyo omwenge), abakadde abataliiko alabirira. Kitwala omwezi gumu mulamba nga omuntu talina Vitamiini C okulaba obubonero bw’obulwadde buno. Ekiraga nti Omuntu abulina Okuwulira/okufuna obulumi mu kibuno obuyinza okulemesa omuntu okulya oba okunywa. Oluvannyuma lw’omwezi ppaka ku myezi esatu omuntu afuna obuzibu mu kussa wamu n’okufuna obulumi mu magumba. Olususu okukakanyala Okulwala ebibubono wamu n’okunafuwa amannyo. Okufuna amabwa agatawona. Okukala emimwa n’amaaso. Oziyiza otya obulwadde buno obutakukwata? Osobola okuziyiza obulwadde buno singa olya emmere erimu ekiriisa kya Vitamiini C, okugeza nga: Amapeera (guava), Enkenene(black berries), Emboga(cabbage), Emicungwa(orange), Enniimu(Lemon) etc. Ebiva mu nsolo ebimu okugeza nga ekibumba (liver), enkizi, obwongo, ekitundu ky’omutwe ekiyitibwa ‘adrenal’ n’ebirala; nabyo bisobola okukozesebwa mu kujanjaba obulwadde bwa sikaave(Scurvy).


text:
Mayiga awabudde Museveni ku beegwanyiza entebe y'Obwapulezidenti: 'Kya buntu okwegwanyiza obuyinza'
Olukiiko lwa Buganda lutudde okwogera Ku bintu ebyenjawulo ebigenda mu maaso mu Buganda
OLUKIIKO lwa Buganda olukulu lukungubagidde n’okusiima emirimu omugenzi Joseph Balikuddembe Mukasa gyakoledde Obwakabaka naddala okulwanirira obwenkanya...
KABAKA leero asuubirwa okuggulawo olukiiko lwa Buganda olw’omulundi 25 mu Bulange e Mmengo.
Katikkiro awadde ensonga mukaaga ezivaako obuvuyo bw'ettaka mu ggwanga
Olukiiko lwa Buganda olwenjawulo lutudde ne lusiima emirimu gy'eyali Katikkiro wa Buganda, Jehoash Mayanja Nkangi.
25 Jun 2019
24 Jun 2019
24 Jun 2019
24 Jun 2019
23 Jun 2019


text:
BUKEDDE W’OLWOMUKAAGA AFULUMYE NG’ALIMU EBIKULU BINO
Mulimu abayizi 5 abasinze mu buli ssomero mu disitulikiti ez’enjawulo. Tukugattiddeko n’ebifaananyi byabwe nga bajaganya.
Omusuubuzi abadde ategeka okwanjulwa akubiddwa oluggi lwa galagi ne lumuttirawo bw’abadde ayingiza mmotoka!
Tukulaze ensonga lwaki Dr. Stella Nyanzi akyalemedde e Luzira.
Mu Akezimbira: Tosubwa engeri gy’otetenkanya kasasiro atera okufuuka ekizibu awaka.
Mu Byemizannyo: Tukulaze engeri Arsenal ne Chelsea gye bayungudde ebyasi nga buli ludda luwera okumegga lunnaalwo.


text:
CATHERINE Nakandi Ssekandi kati guweze omwaka mulamba bukya omutonzi amuyita nga naye ennaku n’okunyolwa emitima gyaffe abooluganda kukyali kwamaanyi ddala. Wali muweereza mu Klezia ya St.Catherine e Kitebi ng’era buli mulimu gwa Klezia wali ogwenyigiramu n’omutima gwo gwonna.
Wawaayo ettoffaali ddene naddala mu kuzimba Klezia wamu n’okusonda emmotoka ya Klezia. Era wali wa nkizo okulaba nga Klezia eno ekulaakulana era n'Abakristu ba Klezia bakyenyumiriza mu bimu kw’ebyo bye waleka otandise.
Maama Catherine Nakandi tetusobola kukwerabira olw’ebirungi n’obuteeganya bwe wayolesa mu mirimu gya Katonda, egya ofi isi n'egy’awaka.
Okukkiriza kwo kwasigala ku mutima gwange, nakuyigirako kinene, okwewaayo eri Mukama mu mbeera yonna ennungi n'embi. Wadde we wafi ira wali onafuye naye sijjukira kulabayo Ssande wadde emu bw’eti gye walemererwa okugenda ku Klezia.
Wansoomooza nange wamma n'abafamire abalala ne kitukwatako okukeeranga ku Kkanisa okusaba buli lwa Ssande. Ng’era bino bye bimu ebikufuula jjajja w'abaana, abazzukulu gwe tutagenda kwerabira mangu olw’omusingi gw’eddiini gwe wabatendeka. Njagala ntambulire mu bigere byo.
Wansomesa Katonda nga n’okutuusa kati nkyakwegomba, njagala mbeere nga ggwe ne Mukama Katonda wange, mmanyi nti ne gy’oli kati oli mu kwesiima. Ebirungi n’ensigo y’okwagala n’okuweereza Katonda gye waleka osize mu Bakristu ba Klezia ne famire yo nakati ekyalanda era etutambuliramu. Mukama tumusaba akuwummuze mirembe. Olijjukirwa ebbanga lyonna. Watusigamu ensigo y’okwagala Mukama n’eroka era terifa


text:
Olwali
Amukubye akakondo ku mutwe
Ali Mivule
December 7th, 2015
Omukazi amazeeko abantu ebyewungula bweyayambudde akakondo n‘akakompola omusajja abadde amukwana mu mutwe. Abantu ababadde mu ka restorant beebarabye ng’akagatto kabayitako ekikumi nekatuukira ku musajja ssabakwanyi Akagatto kano kakutte omusajja n’ayiika omusaayi. Omukyala ono olumaze akimye bulungi akagatto ke n’akambala olwo n’atambula neyeyongerayo Biri Bungereza
Akozze lwa lulenzi
Ali Mivule
November 26th, 2015
Omukazi abadde omuzito ekisusse asaze kiro 16 muganzi we bw’amukyaaye. Omukyala olw’omukwano n’emmere buli lunaku abadde agejja ekyavuddeko muganzi we okumuddukako Ono kati alwana kusala buzito kulaba nti addamu okuwangula olulenzi.
Ba difiiri basitudde
Ali Mivule
November 11th, 2015
Ba difiri okuva mu ggwanga lya Guinea balondeddwa okulamula omupiira wakati wa Uganda ne Togo olunaku lw’enkya Keita Yakuba y’agenda okulamula ayambibweeko Dumbuya Abubakan ne Raffi Abdel. Yoomu tiimu ya Uganda esitudde okwolekera Togo nga ku bano kuliko Denis Onyango, Robert Odongkara, Isaac Isinde, Geoffrey […]
Agezezzaako okutta omulambo
Ali Mivule
October 30th, 2015
Waliwo omusajja asingisiddwa omusango gw’okugezaako okutta omufu Bino bibadde mu ggwanga lya Australia. Daniel Darrington kigambibwa okuba nti yakuba essasi eryakwata omulambo n’ekigendererwa ky’okugutta omulundi ogw’okubiri.
Omuwala embereera aleese obujulizi
Ali Mivule
October 26th, 2015
Omuwala eyasuubiza kitaawe nti ajja kwekuuma azze n’ebbaluwa y’abasawo eraga nti abadde akyaali mbereera ku mbaga ye. Omuwala ono Brelyn Bowman ebbaluwa ye gy’akwasizza kitaawe ng’eriko omukono gw’omusawo nti mu butuufu abadde talabanga ku musajja. Ono afumbiddwa muganzi we gwebagaalanye okuva mu buto era nga […]
KKapa egangayidde
Ali Mivule
October 26th, 2015
Kkapa eyanywedde n’egangayira erayidde obutaddamu kukwata ku ccupa oluvanyuma lw’okugoyebwa omwenge kumpi kumala wiiki musanvu Ka kkapa kano akamanyiddwa nga Alijosha kaanywedde eccupa za wayini ssatu eza neyiba bwekabadde katambula agaako. Nanyini ko agambye nti okumala wiiki musanvu ng aka kkapa kano tekasobola kutambula era […]
Teri nsimbi za kaleega
Ali Mivule
October 21st, 2015
Mu ggwanga lya Australia , waliwo ekifo ekirirwaamu ekiweze ensimbi eziterekebwa mu kalega ne mu mpale z’omunda Abaddukanya ekifo kino bagamba nti bwebanyuka babadde babala ensimbi naye ng’ezisinga ziwunya entuuyo era nga batebereza nti zino baba bazikulidde
Abadde akungubaga bamugobye ku ssomero
Ali Mivule
September 28th, 2015
Maama w’omwana eyagaana okumusindika ku ssomero nga kitaawe afudde ayolekedde okusindikibwa mu kkomera. Omwana ayogerwaako wa myaka 11 nga yagaana okugenda ku ssomero ng’asiiba akaaba olw’okufiirwa kitaawe Wabula omwana ono kati bamugobye ku ssomero lwabutasoma nga ne nyina ayolese okusindikibwa mu kkomera
Amize agaleeta amaanyi g’ekisajja akanuse
Ali Mivule
September 15th, 2015
Omusajja amize amakerenda agaleeta amanyi g’ekisajja amaze ennaku ttaano ng’agaludde Ono amakerenda nno agamize akyalidde mukwano wakati mu lwali n’okuwakana nti amakerenda tegakola Omusajja yafuniddewo kamunguluze n’alwaala era bw’atyo n’atandika okukuba enduulu. Bya mu Amerika
Dduyiro atuusa ku ntikko- basawo
Ali Mivule
September 8th, 2015
Abakugu mu byobulamu bakizudde ku buli bantu kkumi abakola dduyiro, omu atuuka ku ntikko. Omusawo omukugu mu bya dduyiro Dr Debby agambye nti kisinga kubaawo ssinga omuntu akola dduyiro alimu okuwanika amagulu. Gwe akola duyiro twetaaga bujulizi.


text:
Aisha tewandibadde ggwe n’onkaabya okutuuka ku kino, ssaalongo omulamba n’onkola bwoti?, Ssaalongo Muhammad Ssekate omujaasi wa UPDF ow’omu Ddobi Zooni mu muluka gw’e Makerere III bwe yeebuuza lwaki kabiite we Aisha Isinge, gw’abadde ayagala ng’awava erinnyo yatuuka okuzaala n’okumusiba omwana.
Byonna afande Ssekate abinyumya bwati: Bulijjo mpulira abagamba nti ensi si nnyangu nga nkiraba nga ekiri ewala, mpozzi nga kigenda kutuuka wange.Aisha ky’ankoze ndifa nkirojja.
Twasisinkana ne munnange oyo mu 2004 e Mulago mu kirabo ky’emmere ekimu gye yali akola. Twafuuka baamukwano n’ekyaddirira kuyingira bufumbo.
Namutwala ewange we nali mpangisa mu muluka gwa Makerere III e Kawempe ne tutandika obufumbo, nga wayise emyezi esatu namusaba antwaleko mu bakadde be oba abooluganda lwe, yanziramu nti ngira nnindako.
Nasirika nga muli nneebuuza nnaabeera ntya n’omuntu nga simanyi waabwe! Isinge ng’amaze okukakasa nti mmwagala yatandika okulaga empisa ensiiwuufu omuli okuyomba ku mizigo, okumboggolera n’okundeka mu buliri matumbibudde nga waliwo abamukubidde essimu.
Olw’okuba nali mmwagala nnyo ate ng’abajaasi tulina amateeka agatufuga nasiriikirira nga nnamba ajja kulaba ensobi ze yeddeko. Ate bwe namunenyangako nga yeetonda muli nga ndowooza ensobi ze azitegedde.
Engeri Isinge gye yansanga nga nnina abaana bange bana mukyala wange omugenzi be yanzaalira eby’okuzaala saabirowoozaako nnyo ate nga ne munnange alabika yali tannatuusa kwagala mwana.
Mu 2014 Isinge yafuna olubuto kye nalowooza nti ffembi kyatusanyusa naye kyambuukako mu 2015 bwe yasumuluka n’atuleka mu ddwaaliro e Mulago ng’omwana wa lunaku lumu.
Nali nvuddewo nnenda okudda nga munnange taliiwo kyokka ng’omwana ku kitanda kw’ali, nalindako naye nga talabikako bwe bwaziba kwe kugenda ku poliisi y’e Mulago eyamunoonya n’emukwata naye nga tawa nsonga yamuggye mu ddwaaliro n’aleka omwana ku kitanda.
ANSUULIRA OMWANA
Omwana ng’awezezza emyezi esatu nnenda okudda awaka ng’enju nkalu, nalowooza nti oba babbi wabula baliraanwa ne bannamba nti Isinge ye yasibye ebintu n’abitikka ku mmotoka, teyakoma okwo n’omwana waaliwo omukadde gwe yamusuulira.
Byansobera kuba omwana yali muto nga simanyi we ntandikira nagenda ku poliisi y’oku Kaleerwe ne nzigulawo omusango gwa Isinge okunsuulira omwana n’okubba ebintu byange.
Engeri gye nali nkola, nafuna omuntu gye nalekeranga omwana ng’ono mmuwa 5,000/- buli lunaku ssaako n’okugulira omwana ebyetaagisa.
Omwana bwe yagenda akula yatandika okulwalalwala ng’olumu sikola kuba nalina okumulabirira.
Yatuusa okuweza emyaka ebiri nga tatuula, tayogera nga yagongobala ekyantiisa kyokka nga ne mu basawo yonna gye mmutambuza tewali kikyuka ate nga ssente zigenda.
Ebigambo byatandika okuyita ku kyalo nti omwana si wange naye nga nze bingwa nkoto okutuusa wano jjo ly’abalamu mu May bwe nalabye nga kimpitiriddeko ne nnenda tukebere endagabutonde nkakasize ddala ebyogerwa.
Ebbanga lino lyonna maama w’omwana yali taddanga era nga talinnyawo awaka naye nali namuteekako enkessi nga mmanyi gye yeekweka.
Mu kugenda e Wandegeya okukebera endagabutonde nnyina saamutegeezaako engeri gy’ataali waka ate nga ntya nti ayinza okubula.
Baatukolako ne batuwa wiiki okufuna ebivudde mu kukebera omusaayi.
Aboomusaayi olwankubidde kwe kugendayo ne mikwano gyange ng’abajulizi ne bankwasa ebbaasa omwali ebizuuliddwa. Nagenda n’abantu bange ne tuyita omukyala ne tugenda mu kakiiko ka LC y’oku kitundu ne mbayitira mu nsonga zonna.
Omukyala namukwasa ebbaasa ne mmusaba asome ebiri ku lupapula olwalimu bwatyo n’ategeeza nti okusinziira ku musaayi omwana tanninaako kakwate.
Nawulidde nga nnyiize nnyo ne ndowooza kye mba mmukolera ne ngattagatta byonna, ebizze bibaawo omuli n’ekyokudduka ku kitanda era wano mikwano gyange be bampooyawooezza okunzikakkanya.
Nakutte omwana ne mmumukwasa nga tawalidde yadde, era okumanya ekituufu abadde akimanyi nti omwana si wange yafukamidde n’anneebaza okulabirira omwana we.
Bino byonna okubaawo nga mpulira obusungu bunzita nga ndowooza ssente zange ze nfulumizza.
EKITUUFU SIMANYI KITAAWE - ISINGE
Ng’ali mu kakiiko ka LC, Aisha Isinge yagambye nti: Lwaki temwantegeeza ku byakugenda mu musaayi, mulabika mwaguliridde!
Naye mumpe omwana wange sisobola kumugaana. Mu mazima simanyi kitaawe mutuufu era nsaba Ssekate ansonyiwe. Kannende nnoonye kitaawe w’omwana.”
MAAMA WA SSEKATE BY’AGAMBA
Jane Namukwaya: Mutabani wange abadde akozze lwa mwana, amusaasaanyizzaako ssente okumujjanjaba kuba tatambula, tayogera.
Isinge ky’alina okumanya nti omwana asobola okuwona ssinga amutwala ewa kitaawe omutuufu kuba kirabika gye yamuzaala bamubanja.
Famire nnyingi zirina ebizibu nga biva ku bantu abazibeeramu nga si baamwo. Kati omwana oyo aba kufa nga Ssekate tannamukebeza musaayi yandimuziise ku kiggya!”
MUNNAMATEEKA AWABUDDE
Luyimbazi Nalukoola okuva mu kkampuni ya Nalukoola Kakeeto Advocates agamba:
Omukazi ssinga asiba omusajja omwana ne kizuulibwa oluvannyuma, omukazi asobola okuggulwako omusango n’aleeta taata w’omwana omutuufu n’asasula ssente ezirabiridde omwana.
Wano mu Uganda tetulinaawo tteeka naye tukozesa lya Bungereza erya Common Law era omusajja bw’alikozesa n’aloopa omusango aguwangula bulungi ne bamuliyirira ssente z’akozesezza ku mwana atali wuwe.
Wabula alina okulaga embalirira okugezza ebbaluwa z’omwana kw’abadde ajjanjabirwa, lisiiti z’essomero ssinga abadde asoma n’ebirala.


text:
OKUTYA OKUBAGAANA
Abasajja abamu batya okukwana kuba baba tebamanyi nti omukazi gw’agenda okukwana agenda kumukkiriza awo nalaba ng’obudde bw’agenda okumala wamu ne ssente z’agenda okusaasaanya bigenda kumufa busa n’asalawo yeesonyiwe eby’okukwana.
OBUTABA NA BUDDE
Abasajja abasinga tebakyalina budde bwakukwana, kuba okukwana kwetagga obudde naddala ebintu by’obeera olina okukola. Ennaku zino abasajja obudde babumalira nnyo mu mirimu olwebyetaago ebingi bye baba nabyo ne kibaleetera okuba nga tebalina budde bukwana.
OBWAVU
Abasajja abamu bakimanyi nti okukwana omukazi n’akukkiriza oba olina okubeera ne ssente, kati batya okukwana kuba omukyala gwabeera agenda okukwana aba alina ebyetaago ate nga n’omuvubuka aba alina by’alina okumaliriza. N’abakazi ennaku zino balina enjogera egamba nti atalina ssente tafumita kidaazi.
OKULABA FIRIMU Z’OBUSEEGU
Ennaku zino abavubuka oba abasajja abasinga abatannawasa banyumirwa nnyo okulaba fi rimu z’obuseegu. Oluusi fi rimu zino zikola ekyo omukazi kye yandimukoledde era agenda akimanyiira ekituuka n’okutta obusiiwa bw’omukwano, eby’okukwana ne babyesonyiwa ne basalawo okubeera nga beerabira bufi rimu bwabwe.
OBUKODO
Abasajja ennaku zino bakodo era buli kintu ayagala kukikozesa yekka. Abamu batuuka n’okugamba nti tebawasa oba tebakwana kubanga abakyala balya nnyo. Kati ono aba alaba bw’anaakwana omuwala ajja kugabana ku bintu bye awaka.
OBUKOOWU
Omuyimbi Matthias Walukagga yayimba nti abantu bakoowo naye n’abasajja b’ennaku zino baakoowa abawala okubassa ku bunkenke ne basalawo okwesonyiwa okukwana kuba aba tamanyi nti obudde bwamaze omuwala ajja kumala amukkirize
OKUSUUBIRA KW’ABAKAZI OKUVA MU BASAJJA KIBATIISA OKUKWANA
Engeri abasajja abasinga gye bakozesa ssente okukwana kati buli muwala abeera asuubira nti buli musajja anaamutuukirira alina okubeera ne ssente. Kino kitiisa abasajja abatalina ssente okkwana abakyala kuba bamanyi omukazi abeera alina kyakusuubiramu nga otandise okumukwana.
ABAKAZI OKWENYIGIRA MU KUKOLA
Abakyala ennaku zino bafuddeyo nnyo okwekolera era balina ku ssente, kino kitiisa abasajja okubakwana kuba baba bamanyi nti bagenda kubanyooma oba okubayisaamu amaaso.
OKUTYA OBUVUNAANYIZIBWA
Abasajja ennaku zino batya okukwana abawala kuba batya obuvunaanyizibwa. Baba bakimanyi nti bw’akwana omuwala buli kimu yabeera alina okukimutuusaako ne famire y’ewaabwe ekimutiisa n’asalawo okubeererawo.
BAGULA BAMALAAYA
Omusajja bw’amayiira okugula bamalaaya ku kkubo kimubeerera kizibu okukwana omuwala. Abasajja bangi bagamba nti bamalaaya tebabassa ku bunkeke nga babasaba ebintu, tebabalondoola ate mbu si ba bbeeyi ng’abawala
OKUTYA OBULWADDE
Ennaku zino endwadde z’ekikaba omuli ne siriimu zisusse obungi era abasajja nabo batya okukwana abawala nga basuubira nti balina endwadde olw’obwenzi obususse ensangi zino.
ABAMU TEBAAKA
Endya y’abantu ennaku zino evuddeko abavubuka bangi obutamalaako oba okuba n’omuliro omutono. Abasajja abamu baba batya okukwana kubanga abawala bajja kulaba embeere eno ky’ava asalawo okubeera yekka.
OBWERUFU:
Ebizibu ebiri mu kukwana ng’okubeera omwerufu kuba abasajja tebaagala kwogera buli kimu ekibakatako eri baganzi baabwe.
Bano basanga obuzibu nga bakwana kuba abawala baba baagala okumanya buli kimu ekikwata ku musajja oyo amukwanye, ne kiwa omusajja obuzibu ng’ akwana kuba abeera alina by’atasobola kumubuulira.


text:
Dr Hilderman avuddeyo n’ekiwandiiko ngadda mu Bebe Cool;
Mu 2016 nali omu ku bayimbi abatalaaga Yuganda okunoonyeza Pulezidenti Yoweri Kaguta Museveni, era nga mu mazima twalina endagaano wakati wange ng’omuyimbi ne Bannamateeka ba KK Advocates era nga nina okugisaamu ekitiibwa.
Naweebwa omulimu gw’okuyimba era nengukola nga ngoberera endagaano gyenali nkoze era nensasulwa. Ku mulundi guno okunoonya akalulu kuno kwamanyibwa nga Tubonganaawe era nga kwatongozebwa Munyonyo era nga nayitibwa nga omugenyi. Omugenyi omukulu yali Pulezidenti Museveni era bwatyo neyeyama okuwa abayimbi obukadde 400 bugende mu SACCO yaabwe. Bebe Cool yaweebwa omuzindaalo okwogera ku lw’abayimbi abalala.
Bwenali ku Sheraton olwegulo olumu, munange omu nankubira essimu nga antegeeza nga Bebe Cool bweyali awa ssente abayimbi bonna abaali e Munyonyo mukutongoza Tubonganaawe. Nakubire Bebe Cool essimu nangamba musisinkane ku Serena bwenatuukayo Bebe Cool nantegeeza nti ssente zeyali agaba zaali z’abo bokka abaali mu Luyimba lwa Tubonganaawe wabula sibayimbi bonna. Nasalawo muviire ngende, wabula nali sinaggala luggi Bebe Cool nampita nampa obukadde bubiri (2) era nansaba okuteeka omukono wamu n’amannya gange ku lupapula asobole okulaga embalirira eri eyamuwadde ssente nti era yaziwadde abantu abaalina okuzifuna. Bino byenjogera byandibadde byeyolekera bulungi mu katambi ako lwakuba eddoboozi yalijjeeko.
Okutereezaamu;
– Nali omu kubanoonyeza Pulezidenti Museveni akalulu mu 2016 era kino sikyegaana.
– Okusinziira kundagaano gyenakola ne Bannamateeka abampa omulimu nasasulwa ssente zetwategeragana.
– Endagaano gyetwakola yali yakiseera ekyo so si yalubeerera.
– Tewali bukwakulizzo bwonna obwanteekebwa mu by’obufuzi, ekitegeeza nti nalina eddembe nga Munnayuganda yenna.
– Bwekina nga ssente zino zaali za nsawo ya SACCO y’abayimbi, kyali kimenya mateeka Bebe Cool okugamba ssente zino kuba yali alina zitwalira bakulira SACCO yaffe ng’abayimbi.
– Nafuna obukadde 2 okuva ewa Bebe Cool era nawandiika erinnya lyange ku lupapula era nenteekako omukono, nabwekityo kyandibadde kyabuvunaanyizibwa mu ngeri yonna nga ogezaako okwonoona erinnya lyange byonna nga bwebyali obireete nga kuliko n’amaloboozi anti wagambye okola mbalirira.
– Bannayuganda bandyagadde okumanya nga ggwe ow’ekitiibwa bwewasasaanya ensimbi zaabwe bwekiba nga embalirira gyoyagala okukola tegenderera kwonoona linnya lya muntu.
– Mu mutima mulungi nkusaba otegeeze Bannayuganda ebikwatagana ne SACCO okutandika bituuse kuba waweebwa obuvunaanyizibwa obwo nga bwewategeezezza.
Ngafundikira, Segaanangako kwenyigira mu kunoonya kalulu ka NRM, amazima gali nti sakanoonya mu 2016 mwokka wabula n’emyaka egyayita. Nkiddamu, mbadde wa NRM era nga sikikweka nga era bwesikweka kulaga nti nakyuka.
Ekigendererwa kyaffe kugatta bantu bonna so si kwawulayawula mu bantu. Waliwo ebintu bingi nnyo ebirala ebiruma eggwanga, ebisinga zino entalo z’ekito zolimu. Ggwe nga mukulu waffe wandibadde onoonyereza lwaki Abayimbi abawagira Muzeeyi bamudduseeko. Omulimu gwewandibadde oliko kati kwewala kufiirwa ba Hilderman abalala nga badda ku ludda oluvuganya Gavumenti bwoba nga oyagala nnyo ekibiina kya NRM.
Kulwa Katonda n’ensi yange
Kiyaga Hillay Innocent. Dr Hilderman.
Dr Hilderman avuddeyo n’ekiwandiiko ngadda mu Bebe Cool;


text:
UMEME yafulumizza ekirango nti waabaddewo obuzibu ku biyiriro e Jinja nga kye kyavuddeko obuzibu amasannyalaze ne gavaako okwetooloola eggwanga.
Bangi baasigadde bakiwakanya nga bagamba nti, kyabadde kigenderere okuggyako amasannyalaze mu kiseera Omubaka wa Kyaddondo East, Robert Kyagulanyi (Bobi Wine) we yabeeredde ku pulogulaamu ya Straight Talk Africa ku TV ta Voice of America.
Baatadde obubaka obw’enjawulo ku mikutu gya ‘Social media’ nga bagamba nti okuggyako amasannyalaze kyabadde kigenderere.
UMEME yayongedde okuteekako obubaka ku mikutu nga twitter ne facebook nga bannyonnyola nti obuzibu bwabadde ku Owen Falls dam e Jinja, wabula UETCL yabadde ekola ekisoboka okulaba nga babitereeza era mu kiro ekyo gazzeeko.
Embeera eno yawalirizza ekitongole ekivunaanyizibwa ku kubunyisa amasannyalaze mu ggwanga UEDCL, okusitukiramu ne batwala abaamawulire e Jinja okubalaga ebyuma ebyafunye obuzibu amasannyalaze ne gavaako.


text:
Okusooka yali agaanye okugenda mu kkooti okuwaaba wabula eggulo yasinzidde mu lukung'aana lw’abaamawulire n’ategeeza bw’asazeewo okutwala omusango mu kkooti ensukkulumu balage ensi yonna abakulembeze abaleeteddwa kompyuta.
Odinga yavuganyizza ku bwapulezidenti bwa Kenya ku tikiti y’omukago gwa NASA ng’attuka ne pulezidenti Uhuru eyajjidde ku mukago gwa Jubilee.
Uhuru yafunye obululu 8,203,290 (bye bitundu 54.27 ku buli 100) Odinga n’afuna 6,762,224.
Eggulo Odinga yagambye nti tebagenda kukkiriza Kenya kufuuka ekisaawe ky’omupiira eky’okuzannyiramu oba eggwanga ery’okuzannyiramu katemba w’ebyobufuzi.
Agamba nti ebivudde mu kulonda ebitali bitongole bingi ebyayingizibwa mu kompyuta z’akakiiko k’ebyokulonda kubanga empapula ezaaliko obululu tezaakubibwa bifaananyi kuzigatta ku bululu obwaweerezebwa.
Yagugumbudde abaatunuulira okulonda abaava mu nsi yonna nti baasuula obuvunaanyizibwa bwabwe okulondoola oba ebikoleddwa bituufu ne badda mu kukoma ku NASA ekkirize ebivudde mu kulonda nga n’ekyenkomeredde tekinnaba kufunibwa.
Yennyamidde olwa gavumenti ya Uhuru okutulugunya n’okutta abantu abaavuddeyo okulaga obutali bumativu bwabwe n’ebyavudde mu kulonda so nga baabadde bateeka mu nkola eddembe lyabwe eribaweebwa ssemateeka.
Odinga yagambye nti bajjukira ettemu erizze likolebwa ku bantu ab’enjawulo mu kulonda n’ebyo ebyakulembera omwali okutta Chris Msando eyali omukugu w’akakiiko ka IEBC gw’alumiriza nti baamutta ne bamuggyako omukono olwo ekinkumu kye aba jubilee ne bakikozesa okubba obululu.
Yategeezezza nti bagenda kukungubagira abantu baabwe abattibwa, okulangirira ebiseera eby’okusirika we kyetaagisa bakube ehhoma n’okukozesa engeri zonna ezooleka obutali bumativu bwe balina.
Yawadde ekyokulabirako nti mu Amerika waaliyo okwekalakaasa nga balangiridde Donald Trump era mu kiseera kino wakyaliyo okunoonyereza okukolebwa okuzuula oba ddala akalulu akaaleeta Trump mu buyinza tebaakakwatamu.
Yakiggumizza nti Bannakenya tebeetaaga kukozesa ffujjo okufuna eddembe wabula omukago gw’akulembera gwakukozesa amakubo gonna ageddembe okuwakanya ebikyamu ebikolebwa.


text:
OKUKYUSA kkaadi z’ebidduka okuva ku nkadde eziriwo okudda ku za kompyuta empya kwa bwereere.
BW’OTUNUULIRA mmotoka enkadde n’ozigeraageranya n’empya weebuuza ekigendererwa ky’abakola mmotoka ensangi zino!
EMMOTOKA oba pikipiki gy’olina okakasa yiyo? Olowooza nti olw’okuba olina kkaadi yaayo, oba ogivuga buli lunaku nti kye kigifuula eyiyo?
BADDEREEVA ba loole ne kabangali ku Clive Road e Jinja kata bakubagane n’abakulembeze baabwe bwe baabadde bagezaako okubasengula mu kifo kino babazze mu...
OKUZIMBA oluguudo lwa Southern Bypass oba luyite Kampala -Ntebe Express Highway gutandika mu May w’omwaka guno.
18 Jun 2019
18 Jun 2019
18 Jun 2019
18 Jun 2019
18 Jun 2019


text:
ABATUUZE ku kyalo Bulabakulu mu Wakiso basattira oluvannyuma lw’omuntu eyeeyita nnannyini ttaka okusaawa ebirime byabwe byonna nga kwatadde n’okubagobaganya. William Rwambula, ku Lwokubiri ng’asinziira ku kiwandiiko kya kkooti y’e Wakiso, yatutte bawannyondo ba kkooti ku ttaka nga bakuumibwa poliisi y’e Wakiso ne basaawa ebirime by’abatuuze nga bwe babagobaganya okuva ku ttaka ly’agamba nti baalyesenzaako.
Rwambula bwe yamaze okusaawa ebirime byonna, yatumizza ekimotoka ki weetiiye kisende amayumba agali ku ttaka lino, ekintu abatuuze kye baagaanye ne bakiremesa. Bino obwedda bikolebwa nga poliisi terina ky’ekola okuggyako okulabula abatuuze obutalemesa bawannyondo okukola omulimu gwabwe.
Omu ku batuuze ku ttaka lino, Robert Kyeswa yategeezezza nti ettaka liwezaako yiika 15 nga lya Geoffrey Nsubuga eyalisikira okuva ku kitaawe John Mutebi era liriko abatuuze abasoba mu 50 nga kwe babeera bonna.
Ono yategeezezza nti, baali babeera bulungi ku ttaka okutuusa mu 2005, Rwambula lwe yajja n’asaba Nsubuga okumuguza ku ttaka. Agamba nti, Nsubuga yakkiriza n’aguza Rwambula yiika bbiri wabula bwe yasenga ku ttaka n’atandika okulyefunza mu lukujjukujju.
Kigambibwa nti yajingirira ebiwandiiko ku ttaka n’ategeeza nga bw’ali nnannyini era n’asaba abatuuze okumuviira akolereko ebibye. Abatuuze baddukira mu kkooti e Wakiso mu 2013 ne bagitegeeza ensonga zino era baasinga omusango, omulamuzi wa kkooti ento e Wakiso, Francis Dawa Matenga eyaliwo ekiseera ekyo n’alagira abatuuze okusigala ku ttaka nga bakolerako emirimu gyabwe.
Abatuuze baategeezezza nti, kino Rwambula tekyamumalira n’ajulira mu kkooti e Wakiso mu 2018 era omulamuzi e Wakiso Martins Kiirya n’amuwa ekiragiro okukolera ku ttaka. Ekiragiro kya kkooti kyamuweebwa nga October 8 omwaka guno era nga kirina okuggwaako November 9 okusinziira ku munnamateeka wa Rwambula, Godfrey Kyenda.
Baayongeddeko nti oluvannyuma lwa kkooti okumuwa ekiragiro, yasalawo okusiba Geoffrey Nsubuga bo gwe bayita nnannyini ttaka nga kati ali mu kkomera e Ssentema. Bukedde bwe yagezezzaako okwogerako ne Rwambula ku nsonga zino, yategeezezza nti, bw’aba alwana entalo ze tayagalamu mawulire era n’atusaba okumwesonyiwa nti bw’anaaba yeetaaze amawulire anatutuukirira naatubuulira ensonga zonna.


text:
Bya Rwambuka Mugisha
Omusajja aludde ng’alabula omusiguze okumuviira ku mukazi, amusooberedde ng’asinda naye omukwano n’amutemaatema ebiso ebyamutuusizza ku mugo gw’entaana.
Amon Kariba ye yaweereddwa ekitanda mu ddwaaliro lya Universal Health Centre Clinic gye yatwaliddwa ng’ataawa olw’ebiwundu ebigambibwa nti byamufumitiddwa Nkwatsibwe, nnyini mukazi.
Bombi nga batuuze b’e Kibingo, Ngoma mu Disitulikiti y’e Ruhaama kigambibwa nti baludde nga bawalaggana oluvannyuma lw’eyafumise okukitegeera nti Kariba asinda omukwano ne mukaziwe Melidah era n’amulabula kyokka ng’omusiguze yeegaana.
Okubakwata yasoose kulimba mukaziwe nti agenze Kampala nga tamanyi lw’agenda kukomawo, olwo ekiro omukazi n’atemya ku musiguze eyazze mu nju ya Nkwatsibwe ne batandika okunyumiza akaboozi ku muliri bwa nnyinnimu.
Oluvannyuma Nkwatsibwe eyabadde yeekwese mu bitooke by’awaka yavuddeyo n’asamba oluggi n’abasanga mu kikolwa n’afumita muliraanwa ebiso n’amuleka ng’ataawa n’adduka.
Omukazi mu kusoberwa yakubye enduulu ab’omuliraano ne bajja era beebatutte Kariba mu ddwaaliro.
Omu ku baserikale ba poliisi abanoonyereza ku musango guno yategeezezza nti Nkwatsibwe anoonyezebwa era bw’azuulibwa waakuvunaanibwa okutwalira amateeka mu ngalo.
Omusiguze bamufumise ebiso


text:
Wabaddewo akavuvungano nga n’amasasi ganyoose Poliisi bwebadde egezaako okukwakwata Swaib Lubega agambibwa okuba nga akulira ekibinja ky’ababbi, Swaib agaanye okwewaayo mu mikono gya Poliisi bwatyo nasimbula motoka ye ekika kya Subaru Legacy nnamba UBE 894M adduke era bwetyo Poliisi nemwolekeza amasasi agayise mu ndabirwamu ne gamukwata wabula era neyemulula nadduka nabuuka ekikomera ky’e Kkanisa ya Life way Tebernacle nadduka.
Bano okukwatibwa kyaddiridde bambega okusooka okukwata munnaabwe Vicent Lukwago wiiki ewedde e Makindye ne mmotoka ekika kya Harrier nnamba UAV 989H eyabibbwa mu maka ga Robert Migadde nannyini Romi’s Wine agasangibwa e Kyengera-Kazinga gyabasanga ng’ono yagikyusa ennamba era nga ye yalokomye banne.
Abakwatiddwa battottodde engeri gye baalumbamu amaka ga Migadde n’engeri gye baayingira munda ne batemaatema omugagga n’abomu maka n’emmundu y’omukuumi saako ebintu omuli Ttiivi, ssente n’ensawo z’omugagga omwali ssente.
Bino byonna byaliwo mu kiro ekyakeesa Febraury 19, era ng’abantu basatu okuli omukuumi Shaban Were, Donantus Kasangati omukozi , Brenda Atukunda kw’ossa omugagga ne mukyala we baalumizibwa .
Wabaddewo akavuvungano nga n’amasasi ganyoose Poliisi bwebadde egezaako okukwakwata Swaib Lubega agambibwa okuba nga akulira ekibinja ky’ababbi, Swaib agaanye okwewaayo mu mikono gya Poliisi bwatyo nasimbula motoka ye ekika kya Subaru Legacy nnamba UBE 894M adduke era bwetyo Poliisi nemwolekeza amasasi agayise mu ndabirwamu ne gamukwata wabula era neyemulula nadduka nabuuka ekikomera ky’e Kkanisa ya Life way Tebernacle nadduka.


text:
JOSE Mourinho, atendeka ManU akakasizza abazannyi 4, abategenda kuzannya nga bakyazizza Wolves mu Premier enkya ku Lwomukaaga.
Mourinho agamba nti Marcos Rojo, Marcus Rashford, Nemanja Matic ne Ander Herrera ensiike eno tebagiriimu.
Rojo, yava mu mpaka za World Cup ng'alinamu obuvune mu vviivi era ttiimu eno tannagizannyirayo mupiira gwonna mu Premier. Ye Herrera, akyatawaanyizibwa obuvune mu kakongovvule era abasawo bakyamwetegereza oba ateredde bulungi okuzannya omupiira.
Kuno kwossa Rashford ne Matic nabo abalina obuvune kyokka okudda kwa Phil Jones kuzzizzaamu enkambi ya ManU amaanyi amaanyi.
Wabula Mourinho agamba nti abazannyi abalala, baakumuyamba okufuna obuwanguzi wadde ng'abadde n'ennaku bbiri ez'okutendekebwa oluvannyuma lw'okuzannya Young Boys wakati mu wiiki mu mpaka za Champions League.


text:
Baasoose kugoba ddiiru ya kutunda ttaka n’eyitamu ne bafuna enjawulo ya bukadde 120 nga baabadde balina okuzigabana abantu bana, kyokka ne babikaayaniramu era okukkakkana ng’omu asozze munne ekiso mu kifuba ekimusse.
Eyattiddwa ye Mathias Atuhairwe, abadde mukozi mu kkampuni entunzi y’e ttaka eyitibwa Dream Holdings ku lw’e Gayaza mu kifo ekiyitibwa ku Musanvu.
EBYABADDEWO
Atuhairwe ne banne abalala basatu baafuna ddiiru okutunda ettaka era ddiiru n’ekutuka.
Ssente zaatuukidde wa Joram, n’akubira banne bamusange e Kisaasi mu Ddungu Zooni bagabane ku Mmande ku ssaawa nga 4:00 ez’ekiro.
Atuhairwe yavudde e Busiika gye yabadde n’agenda butereevu e Kisaasi gye yasisinkanye banne abalala ne beegatta ku Joram.
Kigambibwa nti Joram yabadde ne mmotoka era banne abasatu mwe yabatadde ne batandika okuteesa ku ngabana.
Wabula baalemeddwa okukkaanya ku mutemwa buli omu gw’alina okufuna era ekyavuddemu kulwanagana.
Mu kavuvuhhano kano, Joram eyabadde alinga eyeetegese, yaggyeyo ekiso mu nsawo n’afumita Atuhairwe ku mutima n’aguyuza.
Ekyaddiridde kwesansabaga mu kabuguutano kano, Joram yasimbudde mmotoka n’adduka nga gwafumise agivuddemu agudde wansi avaamu omusaayi omuyitirivu.
Eyafumise ekiso ye yadduse ne ssente nga n’okutuusa eggulo yabadde tannakubikako kimunye.
Wabula abatuuze baataayizza omu ku babbulooka bano ne bamukwata ne bamutwala ku poliisi y’e Kisaasi nga yajja okubayamba okuzuula Joram eyasse.
Bbulooka omulala naye yafunye ebisago n’atwalibwa ku ddwaaliro lya Kardic e Bukoto kyokka teyabandaddewo n’adduka.
Akulira kkampuni ya Dream Holdings, Atuhairwe mw’abadde akolera, John Matovu yategeezezza nti omugenzi abadde amaze ennaku ssatu nga tajja ku mulimu.
Omu ku mikwano gy’omugenzi, Nasser Bunkeddeko yategeezezza nti abantu abaabadde ne Atuhairwe tebamanyiddwa era ne ddiiru gye baabadde bagoba babadde bagimanyi bokka nga bwe baagibaddemu.
NNAMWANDU ALAAJANYE
Omugenzi alese nnamwandu ow’olubuto olusulirirwa okuzaalibwa n’abaana musaanvu okuva mu bakazi ab’enjawulo.
Nnamwandu Jane Nalima yagambye nti okuva omwaka bwe gwatandika bafunye ebizibu nga baasoka kubabba bintu bya muduuka bya bukadde buna ate ne babalumba awaka be babba ebyapa by’ettaka n’obukadde 15, ng’abadde alabirira abaana be n’aba baggya be.


text:
Minisita w’ensonga z’ebweru era Omubaka akiikirira Mawogola North mu Palamenti Sam Kuteesa asabye Gavumenti esaasire abalunzi mu Disitulikiti y’e Ssembabule abali mu bulumi bw’okuggala obutale bw’ente olwa kalantiini emaze omwaka gumu n’ekitundu nga tewali nte etundibwa ekibaleetedde obwavu.
Ono yabadde mu musomo gwa Basentebe b’ebyalo abasoba mu 1500 gwe yategese mu maka ge e Kisekera mu gombolola y’e Lugusuulu mu Disitulikiti y’e Ssembabule n’asaba Gavumenti esibe abo bokka abalina obulwadde ku malundiro gaabwe, abalala bakkirizibwe okutunda ente.
Mu lukiiko luno, basentebe balaze obwennyamivu olw’enguzi esusse Ku
Disitulikiti ssaako ebitongole by’ebyokwerinda naddala ku batuuze
abagobaganyizibwa ku ttaka n’okweyimirira abantu Ku Poliisi.
Omukolo gwetabiddwako ababaka ba Palamenti n’abantu abenjawulo okuli Minisita Harunah Kyeyune Kasolo, Omubaka omukyala owa Ssembabule Anifa Kawooya, akiikirira Mawogola Joseph Sekabiito, akiikirira Kooki Boaz Kasirabo, Hon Hajji Muyanja Mbabaali n’abalala bangi.


text:
MAHAD Ssesimba ayinza okuba omuwandiisi asinga obuto mu Uganda. Ku myaka 20 gy’alina yaakawandiika ebitabo by’Oluganda bitaano!
Agamba nti yatandika okuwandiika ebitabo ku myaka 12 ng’ali mu P6. Ssesimba alina ekitone ky’okuwandiika era mu mwoleso gw'ebitabo ku lunaku lw'ennimi ennansi mu nsi yonna ogwabadde ku National Theatre gye buvuddeko yagambye nti ekitabo kye ekisooka kye yatuuma, Eddoboozi Lya Buganda eky’emiko 40 yakiwandiikira mu P6.
“ Bwe nnali omuto, nnawuliranga abavubuka nga bakyamya Oluganda mu njogera, kwe kwagala okubaako bye ngolola n'okubawabula waakiri bwe baba baliko bye baagala okwogera nga tebabimanyi basooke beebuuze. Okugeza mpulira bangi abagamba nti, ‘Sijja Lya’, ng'ategeeza nti ‘sijja kulya’.
Enkoko tezaala wabula ebiika oba okwalula; embwa teba na mulambo wabula omutulumbi n’ebirala.
Bino byonna bye nassa mu kitabo ekisooka nga nange awamu nneebuuza. Ekitabo kino era kirimu okusiima Ssekabaka Sir Edward Muteesa II eyalwanirira ennyo Obuganda mu biseera ebizibu.
Muka kitange Lumbe ky’ekitabo kyange ekyokubiri kye nnakiwandiikira mu S 2 mu London College e Nansana.
Kibuulirira baka bakitaffe okwagala abaana be basanze awaka kubanga bwe babayisa obulungi bayinza okubayamba nga bakuze. Bangi abagwa mu kiti kino abaawula abaana ku bakitaabwe nga kiggya bangi mu ssomero.
Kyongerako okubuulira abazadde okuleka abaana baabwe okusoma emisomo n'okukola emirimu gye baagala mu bulamu bwabwe so si kubasibako bo abazadde bye baagala kubanga bangi bibalemerera.”
Ebitabo ebirala Ssesimba by’awandiise mulimu Nsimattuka Amagombe ekiteebereza obulamu omuntu bw'ayinza okuyitamu ng'ali emagombe era ekibuulirira okukolerera obulamu obuddako. Kino kya miko 160.
Waliwo Obutamanya bwe Buyiggisa Embwa Effumbe. Kino kirambika embeera eya bulijjo gye tuyitamu ng'abantu abandibadde abooluganda bagugulana mu butamanya.
Ekikyasembyeyo akituumye Empologoma ku Nnamulondo ky’awandiise ng’ali mu S4. Kikwata mu bukyayi abantu bwe balaga Obwakabaka naddala obwa Buganda ne kibuuza n’ekibuuzo ekisoomooza: Ggwe kiki ky'okoze okuyimirizaawo n'okukuuma ekitiibwa kya Buganda?
“Kati mpandiikayo ekitabo ekirala, Obuddu mu Nsi Yange n’eky’Olungereza kye mpise, I Wish, ekiraga engeri abantu gye bayita mu nsi ey’okwekubagiza n’okwejjusa.
Ekirala, Yields Of My Seeds kiyigiriza abavubuka okukozesa obudde bwabwe mu ngeri gye basobola okuganyulwamu nga bakaddiye. Kisomesa omuvubuka okwagala eddiini ye, okwegerera nga bagenda mu beetiingi oba okwekatankira amagengere,” bw’agamba.
Ssesimba agamba nti by’awandiika abiggya mw’ebyo by’alaga ne by’awulira eyo gy’aba atambulidde. “Okugeza bwe ndaba owa bodaboda ng'avuga endiima nfuna ekirowoozo nti ayolekedde akabenje, okufiirwa obulamu n'ebintu.
Olwo bwe ntegereza nga nnyinza okuwandiikako ekitabo ekiyamba omuntu ng’ono nga nkikola,” bw’agamba.
Agamba nti talyerabira jjajjaawe Saidat Nabukenya eyamukuza era eyatunda ente ye ku 300,000/= ze yamuwa okukubisa ekitabo kye ekyasooka ng'abantu bangi baali bagaanyi okumuyamba.
Kitaawe ye Isma Kiyemba Birungi, makanina wa mmotoka mu Nyendo e Masaka ate nnyina ye mugenzi Mariam Kizza eyafa mu 2002.
Yasomera mu Kimanji P.S e Kalangala; Victory Town School e Kyazanga mu Lwengo; London College Nansana omwaka oguwedde nga kati ali mu S5 ku Kololo High School gy’asoma History, Luganda ne Divinity.
Yeebaza Ssentebe wa disitulikiti y’e Lwengo, George Mutabaazi, kansala Mark Turyejuka owa Lwengo ne Moses Musasizi owa MK Publishers b’agamba n ti bamuyambye okukuza talanta ye ey’okuwandiika.
“Nsoma nnyo obutabo, ate kati njiga n'okuzannya katemba n'okuwandiika emizannyo mu kibiina kya Tendo Sisters ne mu Honest Film Productions.’, bw’agamba.


text:
Okusinziira ku Minisita Joseph Kawuki, akola nga omwogezi wa Buganda mu kiseera kino, omugenzi yafudde mu kiro ekyakeesezza Olwokuna September 6, 2018 mu ddwaaliro eriri mu kibuga Virginia ekya Amerika gye yabadde atwaliddwa okujjanjabibwa.
“Omugenzi yafudde ku ssaawa mwenda n’eddakiika 39 ku makya g’Olwokuna September 6, 2018. Tutuusa okusaasira eri oweekitiibwa Makubuya, famire n’abooluganda bonna olw’okufiirwa omuntu bw'ati abadde akola emirimu gy’amateeka mu bwesigwa era abadde alabirira amaka ge nga mulimu n’okusobozesa oweekitiibwa Makubuya okuweereza Kabaka we obulungi,” Kawuki bwe yategeezezza.
Minisita Kawuki yategeezezza nti enteekateeka z’okukomyawo omubiri gw’omugenzi zikolebwako era n’enteekateeka z’okuziika zaakutegeezebwa abantu b’Obwakabaka mu bwangu ddala.
EBIMU KU BIKWATA KU MUGENZI:
Yasomera Gayaza High School n’amatendekero amalala era nga yakuguka mu mateeka okuva mu Yunivasite e Makerere ne Dipuloma okuva mu ttendekero ly’amateeka erya Law Development Centre, diguli ey’okubiri mu mateeka okuva mu University of Warwick e Bungereza ng’ebyamateeka abibaddemu n’obumanyirivu obw’emyaka egisukka 20.
Yakolerako mu minisitule y’ekikula ky’abantu mu Gavumenti eya wakati ng’eno yamalayo emyaka etaano nga munnamateeka avunaanyizibwa ku nteekateeka y’okuyamba abantu mu by’amateeka, okunoonyereza n’okukung'anya ebiwandiiko.
Oluvannyuma yavaayo n'atandika kkampuni eyeebuzibwako eyitibwa Nordic Consulting Group (NCG) Uganda Ltd ng’eno yeebuzibwako ku bintu eby’enjawulo mu nsi yonna ng’ebimu ku bijjukirwa okukolebwa ekitongole kino kwe kubeera emabega w’ebirowoozo by’etteeka ly’obutabanguko mu maka (Domestic Violence Act) 2010, okuyambako ensi y’e Rwanda mu nsonga z’ekikula ky’obuntu ezaateekebwa mu Ssemateeka waabwe, yakulemberamu omulimu gw’okukuba ttooci mu Pulogulamu ezikolebwa ebitongole by’amawanga g’Abazungu ebigaba obuyambi ku ngeri gye zitambulamu nga kwaliko ekya Amerika, Bungereza, Denmark (DANIDA), Norway, Australia, ekibiina ky’amawanga amagatte, Ford Foundation n’ebirala.
Ng’ali mu mirimu gino, yakolako ng’omusomesa ow’ekiseera ku Yunivasite e Makerere ng’asomesa amateeka n’eddembe ly’obuntu.
Yaliko ssentebe w’olukiiko olufuga ekibiina Akina Mama wa Afrika ate nabeerako Omumyuka wa Ssentebe w’olukiiko olufuga ActionAid International Uganda saako n’okubeera ku bboodi y’ekitongole ekiyitibwa Open Society Institute East Africa (OSIEA).
Mu 2012, yegatta ku kitongole ekiyitibwa International Center for Research on Women (ICRW) nga y’abadde akulira ofiisi yaakyo etwala Africa ng’etuula Kampala era ng’abadde mulwanirizi w’eddembe ly’abakyala n’okubalambika ng’abalaga nti balina bingi byebasobola okukola n’okutuukako mu bulamu.
Mu buvunaanyizibwa bwe mu ‘ICRW’ yakulemberamu okwekenenya enteekateeka z’ekitongole kya Amerika ekivunanyizibwa ku nsonga z’ebweru w’eggwanga n’obusuubuzi ezigenderera okumalawo n’okugonjoola obutabanguko mu kitundu ekiyitibwa ‘pacific region’ ate era nabeera ku ttimu eyabaga pulogulamu y’ensawo (Trust Fund) ey’abavunaniddwa mu kkooti y’ensi yonna ekola ku bazzi b’emisango(co-led an external evaluation of the inaugural program of the Trust Fund for Victims under the International Criminal Court).


text:
Mu ggombolola y’e Nakisunga, abaana abakozesa oluguudo oluva e Kayanja okudda e Seeta-Nazigo nga bagenda ku masomero kati batambula olugendo luwanvu. Sylvia Buyinza ow’e Seeta- Nazigo yagambye nti embeera eno esinze kukosa abayizi abasomera ku Kungu-Bahai ng’omugga gwa Ssezibwa gwawaguza amazzi ne ganjaala mu kkubo ng’abayizi babadde tebasobola kugayitamu.
Fatuma Namukose, omu ku bayizi yagambye nti buli nkuba lw’etonnya amazzi ne ganjaala mu luguudo bazadde baabwe nga babagaana okusoma. Namukose yagambye nti wadde ng’amazzi gakendedde, naye okusala omugga balina kusooka kuggyamu ngatto nga n’abamu basomera mu bigere ne nniigiina oba lugabire eziteetaagisa kusooka kuggyamu.
Sentomeri Isaac, omusuubuzi yagambye nti olw’embeera embi mu kiseera kino, bawalirizibwa n’okusula ku mirimu mu kibuga ng’enkuba etonnye olw’okutya amazzi agabeera amangi nga gazibye oluguudo.
Yagambye nti n’ebirime bivundira mu nnimiro kubanga abavuzi ba bodaboda abandibadde babitwala mu katale bagaana nga batya okugwa mu mugga. Yagambye nti mu kiseera kino, bodaboda okuva e Nakisunga okugenda e Seeta-Nazigo ebaggyako 8,000/- nga zibadde 2,000.
Ssentebe wa Disitulikiti ye Mukono Andrew Ssenyonga agamba nti obuzibu bwonna buva ku nkuba etonnya ennaku zino, nga kino kibaberedde kizibu okulima enguudo zino kubanga bwe balima mu biseera bye nkuba ate enguudo zongera kufa.
Yagambye nti bagenda kukola ekisoboka kyonna okulaba nga batindira emigga gino okusobozesa abayizi ababdde batasobola kutuuka ku massomero okugiyitako.


text:
AKAWUMBI ka ssente, Pulezidenti ke yaweereza abasuubuzi mu Park yard kaatandika okubaweebwa nga kayitira mu SACCO yaabwe eya Kampala United ParkYard Cooperative Savings & Credit Society.
Kajjira mu bitundutundu bya bukadde 200, 400 ne 400 mu mwaka gwa 2010 era ne zitandika okuwolebwa. Balondawo akakiiko okuddukanya SACCO eno akakulemberwa ssentebe Charles Lubega, akaalina okufuga okumala emyaka ebiri mu lukiiko olwatuula ku ssomero Buganda Road mu 2009.
Okusinziira ku mateeka agafuga SACCO, omusuubuzi yenna okufuna ku ssente zino yalina okusooka okwewandiisa ng’asasula 15,000/- n’aweebwa akatabo akalaga entereka n’eneewolaye.
Okuva mu 2011, abakulira SACCO baatandika okubanja abeewola ssente za Pulezidenti kuba zaaliko amagoba ga bitundu 17 ku buli 100 ng’ozizzaayo wakati w’emyezi mukaaga n’omwaka.
Ekibi abasuubuzi abamu kata beetuge kuba ssente zaabalemerera era abamu emidaala ne bagitwala. Abakulira SACCO bagamba mnti obukadde obusoba mu 700 bukyali mu basuubuzi; abasuubuzi bagamba nti ssente abakulira SACCO be baazeeriira oba okuzigabira abagagga mu Kampala Mw. Moses Eserait, maneja wa SACCO y’akatale ka Park Yard agamba nti omuliro ogwakwata akatale kano mu July wa 2011 gwagenda okubaawo nga baakazzaayo
obukadde 330.
Mw. John Bosco Lukwago, omu kubaali ku kakiiko akafuga akatale mu kiseera akatale we kaakwatira omuliro mu 2009, agamba nti Pulezidenti bwe yabasuubiza ssente ye n’abakungu okuva mu kibiina ekiyamba ku SACCO, n’abaava mu ofi isi ya RDC bawandiisa buli musuubuzi eyali akolera mu katale ku bwereere era baaweebwa ssente kubanga baali tebalina kye basigazza.
Nga ssente zituuse baazissaako obukwakkulizo ng’amagoba amayitirivu n’ebibonerezo ebyazigobako abasuubuzi, zaasigala mu baluganda, abako n’abemikwano era zagweera mu basuubuzi abakolera mu maduuka nga Mukwano, Cooper n’abaddukanya bizinensi ennene.
Abasuubuzi bagamba nti nga ssente obukadde 600 ze zaakajjawo, beekubira enduulu mu ofi isi ez’enjawulo okuli Minisita w’ebyensibimbi, ow’ebyenfuna, RDC n’endala ne boogera ebizibu byabwe kyokka tebaayambibwa.
Baagala Gavumenti esseewo akakiiko akabuuliriza ku ssente zino; abasuubuzi abaazifuna balagibwe ne ssente ze baafuna. “Mu ngeri y’emu twagala katulage ssente ezaasoloozebwa mu basuubuzi mu kwewandiisa omuwendo gwazo ne kye zaakola.
Bwe kitaakolebwe mu myezi ebiri tujja kuwaabira abakulira SACCO okukumpanya ssente zaffe,” Lukwago bwe yagambye.
Ani yalya ssente akawumbi akalamba Pulezidenti ze yawa abasuubuzi b’omu Park yard?


text:
Olukungaana lwa DP mu Buganda olwaleero lugweredde mu kwesikangana ne Poliiisi ng’omwogezi omwangu ayinza okugamba nti balukubye mu luguudo. Bano basimbudde wano ku e Mmengo okwolekera Nsambya. Poliisi enkoko egikute mu mwa nezingako Nsambya Sharing Hall okuziyiza olukiiko lwa Betty Nambooze ne bana DP abenjawulo. Engoye ziyuziddwa abalala nebayoolebwa wakati mu
Month: March 2017
ABASOMESA E MAKERERE
Omwaka oguwedde abasomesa mu ssetendekero we makerere baawummuza ebikola wansi lwa nsonga ya butabasasula musaala . Ensonga eno erabika ng’ezzeemu anti abakulembera obukiiko mu matendekero agatali gamu aga gavumenti olwaleero bakungaanye n’omulanga nti bongezebwe omusaala nga bwekyasuubizibwa https://www.facebook.com/bbstvUG/videos/1428895110504148/
MUBAJJE KU BA KHADHI
UGANDA EWANGUDDE
Munnayuganda Jacob Kiplimo awangudde omudaali gwa zaabu mu misinde gya abali wansi w’emyaka 20 mu gy’okutolontoka ebyalo gi World Cross Country Championships. Ye munnayuganda asoose okuwangulira Uganda omudaali mu misinde gino Kenya yeerisizza nkuuli mu misinde gino Uganda's latest news, BBS Terefayina , Uganda live, TV in Uganda, Buganda TV, Online
ENSAMBAGGERE- Ronald Mugula VS Ssemata
OKUYIGGA AKALULU E KAMULI
Okuddamu okulonda omubaka wa palamenti mu munisipaali ye Kamuli kutandikidde mu ggiya ng’abeesimbyewo bonna basuubizizza okuleeta enkulakulana mu kitundu. Kinajjukirwa nti okuddamu okulonda, kiddiridde kkooti okujjayo omubaka eyali mu kifo kino owa NRM Hajati Rehema Watongola ya olw’obuyigirize obwali obwekibogwe. Uganda's latest news, BBS Terefayina ,
ENTALO MU DP, RONALD MAYINJA KU DP.
ENTALO MU DP Omuyaga mu kibiina ki DP gwandyongera okukyabuluzaamu singa abakulu balemerwa okukkaanya ku nkwata y’ekibiina n’okutuuza olukiiko lwa DP mu Buganda. Bannakibiina ab’enjawulo bongedde okusimbira obukulembeze obuliwo ekkuuli naddala ku ky’okutuuza olukiiko lwa DP mu Buganda. MAYINJA KU DP Omuyimbi Ronald Mayinja yeesowoddeyo mu butongole n’alangirira bwayingidde eby’obufuzi mu butongole ng’ayita


text:
Sheikh Muhammed Shatir mu kifaananyi omuli omuzikiti gwa Gaddafi
Bya Sheikh Muhammed Shatir Khalif
Obusiraamu bukubiriza okuzimba omuntu n’amawanga n’okusiga okwagala okw’obulungi, obutukuvu, okugaba oba obuyambi, okwewaayo ku lw’abalala, obumu, enkolagana n’ebirungi ebirala bingi ebyetaagibwa mu nkola yo ne mububaka bw’owa abalala.
Akulira ekibiina kya World Islamic Call Society, Sheikh Muhammed Shatir Khalif yannyonnyodde nti ng’akozesa Uganda ng’ekyokulabirako, ng’asinziira ku kulaba kwe, mu kukola ne mu byagoberera ng’ayita mu mikutu gy’amawulire egy’enjawulo n’ensisinkano ze yeetabyemu n’emboozi n’abantu ssaako enkuhhaana ku mulamwa guno mu lukale ne mu byobufuzi ebintu nga bino byonna bisoboka.
Okugeza omuzikiti omukulu ogwa Gaddafi ku Old Kampala ogwazimbibwa aba World Islamic Call Society gukozesebwa ku nsonga ez’enjawulo ng’oggyeeko okusaaliramu.
Abantu basisinkanirawo mu ntuula ez’enjawulo, basomeramu era mulimu n’etterekero ly’ebitabo ery’omulembe eririna ebitabo ebisoba mu 150,000 mu Luwarabu ne ssaayansi w’Obusiraamu, ssaako okukozesa tekinologiya ow’ekika ekya waggulu.
Ate nga kye kitebe ekikulu eky’Obusiraamu mu Uganda ekya Uganda Muslim Supreme Council awatuula Mufti wa Uganda Sheikh Shaban Ramadhan Mubajje.
Wano era wakozesebwa ebitongole by’Obusiraamu eby’enjawulo mu ggwanga, awasisinkanirwa abasomesa b’eddiini y’Obusiraamu okuva mu mawanga ga Buwarabu n’ag’Abasiraamu mwe bayita okusomesa n’okusaasaanya eddiini n’enkola za Allah, obuwangwa n’empeereza ez’obuyambi.
Mufti Sheikh Rajab Ramathan Mubajje (ku kkono) ne Sheikh Muhammed Shatir ku muzikiti gwa Gaddafi ku Kampalamukadde
Abakungu n’ebibiina bya Bannabyabufuzi nabo balina omukisa okusisinkana n’abakulembeze b’Obusiraamu mu muzikiti guno. Ab’ekibiina kya Islamic Call Society be bayima b’emirimu gino era minvuuli egatta ebibiina n’amawanga okutuukirizaebigendererwa ebyakitandisaawo.
Omulimu guno gulaga nti, gukina kinene kye gwagatta mu kuzimba eggwanga lino n’obutebenkevu bw’enzikiriza n’enkolagana ennungi eya Uganda n’amawanga amalala, ebibiina n’ebitebe by’amawanga ebikolera mu Uganda.
Bino byonna bikola kinene mu kusaasaanya Obusiraamu mu ggwanga ekikolwa Allah kye yalagira eky’okubunyisa eddiini mu nsi yonna era oyo yenna akikola afuna empeera.
Buli kimu ekikolebwa mu linnya lya Allah kiwangaala n’okugumira embeera yonna , ate ekitakolebwa mu linnya lya Allah kijja kusaanawo.
Omuwandiisi ye Dayirekita wa World Islamic Call Society.


text:
7
Stefaano agamba-gambra awagaaka awa ekiina
1 Olwa waamala okumuwoolako amangʼana ago, Omukangasi owa *awoozia yawuuzia Stefaano otino, “Amangʼana aga oingiriirwe nago gano gari kuwuene?”
2 Stefaano yamuirania otino, “*Awagaaka ni waamwifu, mutege amatwi muwurre ekia mbalaga! Katonda ori no owunene yailaganira guukwa iifu Abraamu ni yawanga na amenyere mu ekialo ekia Mesopotaamia, na akiari okugia okumenya ku omugizi ogwa Araani.
3 Katonda yamulaga otino, ‘Ngʼaanya oreke ekialo kiinyu kino ni waamwinyu, ofume ogie omenye mu ekialo ekia nyiza okugia okukulaga.’
4 “Kutio yangʼaanya mu ekialo ekia Mesopotaamia mu ekitemo ekia Awakaldea agia amenya mu omugizi ogwa Araani. Olwa swae yamala okufwa, Katonda yamulaga mbwe aaze amenye mu ekialo ekia mumenyeremo nyingeeno kino.
5 Ni riwulao ilowa eria Katonda yamu-aa ano namba erikasuga entambuko endala. Kukawa kutio, Katonda yamuifuuwira mbwe aaza okumu-aa ilowa erio kandi mbwe riiza okuwa eriae na awiizukulu waae. Mumiire aga Katonda yakolanga empurizanio eno, kwatuukra Abraamu na akiawula omwana.
6 Katonda yamulaga mbwe awiizukulu waae waaza okumenya mu ekialo ekitari ekiawu ku emiigo mia wine, kandi ku emiigo egio giona waaza okuwa *awakurumu awa awantu awa ekialo ekio kandi wariwanyaasia ino!
7 Katonda yagia emberi na awoola otino, ‘Nyiza okuswawuka awantu awariwanyaasia awo. Nikuemao awiizukulu waao awo waaza okuema mu ekialo ekio waaze wansawe ano.’
8 Ni Katonda yamala okuwoola otio, yataao *endagano eya okuira awaana awekizia *enyangu, ni Abraamu. Kutio Abraamu yaira Isaaka enyangu owuire owua munaane okuemera mu okuiwulwa. Isaaka yaira Yakoobo enyangu, ni Yakoobo yaira awazia waae ikumi ni wawiri enyangu. (Wano niwo awaiwula ewiriango ikumi ni wiwiri ewia Awaisraeli.)”
9 Stefaano yagia emberi na awoola otino, “Awa Yakoobo waawa ni iyari ni Yoseefu wamwawu. Kutio waamuguzizia awantu awa Misiri. Kukawa kutio Katonda yawanga ni Yoseefu.
10 Kandi yamurinda mu eminyako-nyaako giae giona. Olwa Yoseefu yagia emberi owa omwami owa Misiri, Katonda yamu-aa amaganga agaagera asangaazia omwami ino kandi okwo kwagera omwami amuta awa omukangasi owa omugizi gwae.
11 “Lunyima enzala ya-amba ekialo ekia Misiri ne ekialo ekia Kanaani, okwagera awantu wawa ne eminyako-nyaako emingi kandi waaguukwa wiifu waawulanga no okuria okwa waria.
12 Kutio olwa Yakoobo yawurra mbwe emere eituukrana Misiri, yatuma awazia waae, awari waaguukwa wiifu mbwe wagie watunde emere eyo wareete. Okwo nikwo okwawanga okugia kwawu eyo okwa oluweri.
13 Olwa waairana olwa okuwiri, Yoseefu yaimanyisia ku waamwawu waae kandi omwami owa Misiri oona yaaza amanya amangʼana aga waamwawu Yoseefu ni swae.
14 Nikuemao Yoseefu yatuma waamwawu waae awo wagie walage swae Yakoobo aaze na awantu waae woona wamenye Misiri. Awiiwulane awa Yakoobo waawanga awantu amakumi musamvu ni itaanu.
15 Kutio Yakoobo yangʼaanya na awantu waae woona agia amenya mu ekialo ekia Misiri aa iye ni waaguukwa wiifu wandi waafwira lunyima.
16 Emiwiri giawu giagingwa gigia giawirwa Sekeemu mu owuina owua Abraamu yawanga na amiire okugula na amasendi ku awantu awa Amoori.
17 “Kiomo amiire aga Katonda yawoola mbwe aaza okutuusia endagano yaae ni Abraamu gaasonga okutuuka ampi, nintio awantu wiifu waasonga okuwa awangi mu ekialo ekia Misiri.
18 Mu amiire ago, omwami wundi musaasa otaamanya Yoseefu ne ewia yakola nio owatoola owukangasi mu ekialo ekia Misiri.
19 Omwami oyo yasemerezia waaguukwa wiifu kandi yata waaguukwa wiifu mu eminyako-nyaako eminene. Yawanigirizia mbwe wareke awaana wato awa waiwuule enze wafwe.
20 “Mu amiire gano nigo Muusa yaiwurrwamo, kandi yawanga omwana omulootu oluguulwa. Awiiwuzi waae waamurinda owuiwisi mu enyumba yaawu ku emienzi isatu.
21 Olwa awiiwuzi waae waamuta enze eya enyumba yaawu, omwala owa omwami owa Misiri nio owamuambula, agia nae okumufuga kiomo omwana waae.
22 Muusa yagererwa amaganga goona aga awantu awa Misiri kandi yawa omuntu otiirwe mu enkola ziae na amangʼana aga yawoolanga.
23 “Olwa Muusa yawanga ne emiaka amakumi ane, yakenga mu omwoyo gwae mbwe agie awoneko Awaisraeli awiina waae.
24 Olwa yagia, yatuukra Omumisiri na akuba Omuisraeli, kutio yatunzia Omuisraeli owa Omumisiri yakubanga ono. Muusa yakuba Omumisiri oyo amuita ku ekingʼana ekio.
25 (Muusa yaingirizianga mbwe Awaisraeli waaza okumanya mbwe Katonda amueere amaani aga okuwatoola nago mu owusiwe ni ngawakamanya.)
26 “Enkio walwo, Muusa yawona Awaisraeli wawiri ni walwana aweene. Yawagiako mbwe agia okuwagaya na awalaga otino, ‘Awiifu, mukubanraki ni kandi muri awada?’
27 No owundi owawanga na akuba omwina waae yasindika Muusa na amuwuuzia otino, ‘Okuteere omukangasi kandi omukengi owa ekiina agati iifu naanu?
28 Kusi oagala okunyita kiomo izo waitre Omumisiri oria?’
29 Olwa Muusa yawurra otio, owuti wuamuamba arumuka aema Misiri agia okumenya mu ekialo ekia Miidia. Miidia eyo yakwao omukazi waiwula nae awazia wawiri.
30 “Lunyima emiaka amakumi ane ni gimiire okuwita, Katonda yafumira Muusa mu embonekano eya *enyankoi mu akasaka akaawonekananga mbwe kayia. Ekio kiamuikorra na ari mu ekeewa ampi ne ekigiri ekia Sinaai.
31 Ekintu ekia Muusa yawona kino kiamuluguuzia ino. Kutio yakigiako ampi okuwona ekiikola. Yawurra omwoyo ogwa Katonda na agamba-gamba nae okuema mu akasaka ako, na amulaga otino,
32 ‘Inze ni inze Katonda owa Abraamu, Isaaka ni Yakoobo.’ Owuti wuamba Muusa, atanika okuadada kandi owuti wuagera areka okuwarra akasaka ako.
33 Nikuemao, Katonda yamulaga otino, ‘Vuula ewiraato ku amagulu gaao aeniki asi aa oimeriire ano na asi aeeru.
34 Kuwuene miire okuwona kiomo awantu awa Misiri wanyaasia awantu wange. Miire okuwurra amaziga gaawu, kutio miire okuiika ansi kugere mbatoole mu owusiwe owua warimo. Katio nyagala okukutuma Misiri.’ ”
35 Stefaano yagia emberi na awalaga otino, “Muusa ono nio owa Awaisraeli waalowa ni waamulaga watino, ‘Awulao okuteere omukangasi kandi omukengi owa ekiina kiifu?’ Kane *Omwami Katonda nio owawanga na amiire okumutuma okuwarinda kandi okuwatoola mu owusiwe owua waawangamo. Kandi Katonda owamufumira mu embonekano eya enyankoi mu akasaka akayia nio owamu-aa amaani aga okukola emirimo egio.
36 Yawakangatra na awafumia Misiri kandi yakola amankono agaluguulwa. Amankono gano yagakola Misiri, agakola mu enyanza enzakanyu kandi yagakola mu ekeewa ku emiaka amakumi ane goona ni wari eyo.
37 Muusa ono nio owalaga Awaisraeli otino, ‘Katonda aaza okuwaloworra *omugambi ofwana ni inze okuema ku awantu wiinyu aweene.’
38 Muusa yawanga mu okuikumia okwa waaguukwa wiifu mu ekeewa. Eyo nio enyankoi owa Katonda yagamba-gamba nae mu ekigiri ekia Sinaai na amulaga amangʼana aga Katonda agaesania owulamu, galagwe Awaisraeli woona kutuuka ku ikula riifu rino.
39 “Ni waaguukwa wiifu waalowa Muusa kandi mu emioyo giawu egia munsi, waagala ino mbwe wairane Misiri.
40 Awaisraeli waagia walaga Aruuni otino, ‘Tuagala otulongere katonda eziiza okutukangatra. Omwina iifu Muusa omiire okuwa na atukangatiire ni tuema Misiri, ngatumanyire mbwe ekimuikoriire niki?’
41 Kutio mu amiire ago nigo aga waalongeramo katonda ensaasa ne edhaabu mu embonekano eya ekimoori, kandi waagikorra emisango egia emiandu. Waakola emigomo egikorrwa katonda ensaasa ezia waalonga aweene.
42 Ekio kiagera Omwami Katonda awalowa kandi awareka watanika okusawa ewintu ewifwana enyanga, omwenzi ne engʼeni-ngʼeni ezia ku igulu. Kuno kuri kiomo Katonda yawoola ni kuwitra ku omugambi waae owajoja otino, ‘Inywe Awaisraeli mukawoola mbwe ni inze owa mwakorranga emisango ne emiandu egia mwaitanga mu ekeewa ku emiaka amakumi ane?
43 Ansi-uansi aa mwagianga mwaginganga eema eya mwagingamo katonda ensaasa eetwa mbwe Malooki eya mwasawanga, kandi lwona mwaginga katonda ensaasa eimeriire aa engʼeni-ngʼeni eetwa Rafeeni. Mwalonga katonda ensaasa zino kugere muzikubre ansi amasigamo ni muzisawa aa mukansawa. Okwo kugera nyiza okuwaira asi ale okutambuka ekialo ekia *Babulooni.’ ”
44 Stefaano yagia emberi na awoola otino, “Waaguukwa wiifu waawanga ne eema ekialagananga mbwe Katonda ari nawo ni waawanga mu ekeewa. Waakilonga owufwanani ni kiomo Katonda yalaga Muusa mbwe akilonge, kandi kuwuene kiawonekananga kiomo Katonda yamulagirizia.
45 Lunyima waaguukwa wiifu waatoola eema eyo okuema ku waaswawu aweene. Nikuemao waaza nayo nawuno watuuka nayo mu ekialo ekia turiko kino ni wari ni Yoswa. Mu amiire ago nigo waatoorrako ekialo kino. Amaani aga Katonda gaagera walwania awantu awaawanga ni wamenyere mu ewialo ewio nawuno wawavuna. Eema eyo yaweera ku ekialo kino nawuno kutuuka olwa Daudi yawanga Omwami owa ekialo kino.
46 Omwami Daudi yasangaazia Katonda ino kandi yasawa Katonda mbwe amuganyire aombokere Katonda owa Yakoobo na awiizukulu waae enyumba.
47 Ni Sulumaani omuzia waae nio owaomboka enyumba eya okusawa Katonda.
48 “Ni kukawa kutio, Omwami Katonda okangatiire ewintu wiona ngamenya mu enyumba eombookwe no omuntu. Mala kiomo omugambi owa Katonda yajoja na awoola kiomo
49 Katonda yawoola otino, ‘Ku igulu nio aa entewe eya owuami wuange eri, ne ekialo nikio ekisigikro ekia nsigikako amagulu. Inywe muuza okunyombokra enyumba efwana otie menyemo? Nakuwa na ai aa nkawuluukra?
50 Inze omwene ngʼani inze owaluka ewintu wiona ewiri ku ekialo ne ewiri ku igulu na amakono gange?’ ”
51 Stefaano yagia emberi na awoola otino, “Muri awantu awa emitwe emikalu awatatiire kandi awatawurra amangʼana aga Katonda. Lwona mukola enkola embiiwi ino mala kiomo waaguukwa wiinyu. Aeniki mugia mala emberi okulowa ewintu ewia mulagwa no *Omwoyo Omweru ogwa Katonda.
52 Waaguukwa wiinyu ngawaata awagambi awa Katonda woona mu eminyako-nyaako? Lwona ngawaaita namba awagambi awa Katonda awakulu awaawoolanga mbwe *Kristo aaza okuuza kandi mbwe iye nio ooza okukola ewintu ewiigolovu ku Katonda? No olwa yaaza, ngamwamuguzizia awandi kandi mugera wamuita?
53 Mwatuukra endagirra eziaema ku Katonda ezia enyankoi waalaga waaguukwa wiinyu mbwe watie, ni inywe ngamuziere owuti.”
Stefaano akubirwe na amawaale
54 Olwa awakangasi awa ekiina waamuwurra na awoola otio, waawa no okusu okungi ino aa waatanika okuluma-luma ewiala.
55 Ni Stefaano owawanga na aizuuziiwue no Omwoyo Omweru ogwa Katonda yawarra kungulu ku igulu awona owunene owua Katonda kandi awona Yesu na ari nyakukono okusaaza okwa Katonda.
56 Yawalaga otino, “Muwoneko! Mbona igulu ni ri-igulweo kandi *Omuzia owa Omuntu aimeriire nyakukono okusaaza okwa Katonda.”
57 Olwa awakangasi awo waawurra ni Stefaano awoola otio, waakuba erioga wukalu kandi waziwa amatwi gaawu ne ewiala kugere watamuwurra na agamba-gamba. Waamugiako kalala woona
58 wagia wamuamba watanika okumukulula ni wamufumia enze eya omugizi ogwa Yerusaleemu nikwo watanika okumukuba na amawaale wamuite. Awantu awaamuingirra awo waavuula enguwo ziawu ezia kungulu wagia wata ampi na amagulu aga omuzia oetwa Saulo.
59 Waagia emberi ni wakuba Stefaano na amawaale ni Stefaano iye yasawanga Katonda na awoola otino, “Omwami Yesu, ganya otoole omwoyo gwange.”
60 Nikuemao, yakuba ansi amasigamo atanika okuwoola no omwoyo ogwa kungulu otino, “Omwami Yesu, nkusawa mbwe ganya owarekere amawi aga wakola.” Olwa yamala okusawa otio, yafwa.


text:
Amawulire
Omusajja asse muganzi we naye neyetta
Ivan Ssenabulya
February 12th, 2019
Bya Ivan Ssenabulya
Poliisi mu district ye Rukungiri etandise okunonyereza, ku lutalo olufiriddemu abantu 2 bwebafunye obutakanya.
Eno omukazi owemyaka 59, eyali muganzi we Coroneriyo Ndyarebaifty, amukakanyeko namutematema namutta
Omugenzi ye Dafuroza Nuwamanya nga batuuze ku kyalo Nyakahanga “B” mu gombolola ye Nyakajeme mu district ye Rukungiri.
Kigambibwa nti omusajja, nga baali bayawukana nomukazi ono, amulumbye ku dduuka wakolera, nebatanula okulwanagana, wabula waliwo customer ategerekeseeko erya Muhereza Francis, agezezaako okubataasa, naye namutwaliramu namutematema, era kati ali mu ddwaliro e Nyakibaale.
Omusajja Coroneriyo oluvanyuma alumbye omukazi ddaaki namutta, ate naye neyetugira, mu nyumba gyabadde yekwese, nagabatuuze baamuyigga.
Omwogezi wa poliisi mu ttundu tundu lya Kigezi Eli Matte, agambye nti batandise okunoyereza.


text:
Principle State Attorney mu ofiisi ya Attorney General Elisha Bafiirawala asomeddwa emisango mu Kkooti erwanyisa obukenuzi n’obuli bwenguzi olw’okufiiriza gavumenti obukadde 37 bweyalagira busasulwe kkampuni ya banamateeka olw’emirimu gyeyali ekoze songa tewali mulimu nagumu gweyakola.
Bafiirawala alabiseeko mu maaso g’omulamuzi w’eddaala erisooka Peter Lochamini neyegaana emisango gy’okukozesa obubi ofiisi ye wamu n’okufiiriza gavumenti ensimbi.
Oludda oluwabi lugambye nti mu August 2012 bweyali akola nga State Attorney nga akiikirira gavumenti mu musango ogwawabibwa Babcon Uganda Ltd, Bafiirawala yalagira basasule aba Ssebanja, Malende and company advocates so nga baali tebalina kyebakoze.
Ono avunaaniddea wamu ne munamateeka Abubakar Ssebanja omu ku banamateeka ba Ssebanja, Malende advocates nga ono avunaaniddwa ogw’okubba 37 wamu n’okwogala okubba obukadde obulala 19 okuva mu gavumenti.
Bano bombi bateereddwa kukakalu ka kkooti akoboliwo ka kakadde kamu, okuwaayo ppaasipoti zaabwe mu kkooti wamu nababeyimiridde okubadde Omubuka omukyala akiikirira Bukedea Anita Amongo, banamateeka John Isabirye ne Kituuma Magara era nga bano bawaddeyo obukadde kumi nabubiri n’ekitundu obutali bwabuliwo.
Balagiddwa okudda nga 18 June.


text:
Amawulire
bannamawulire balabuddwa
Ivan Ssenabulya
July 13th, 2019
Bya Ben Jumbe, Senkulu w’ekitongole ekivunanyizibwa ku mbeera y’obudde ki Uganda national metrological authority Dr. Festus Luboyera alabudde bannamawulire okukomya okw’etuminkiriza okufulumya amawulire agakwata kuntebereza yembeera yobudde ngekitongole si kyekigifulumiza
Bino yabyogeredde mu musomo gwa bannamawulire ogukwata ku mbeera yobudde mu kampala, luboyera nagamba nti bannamawulire bakola kinene nyo mu kukkirizisa abantu byebabababawadde.
Ono agamba nti Singa gaba mawulire gabulimba kino kivirako abantu naddala abalimi okufiirizibwa
Dr Luboyera alabudde nti yenna akola kino aba amenye tteeka era singa afunibwa aba wakuvunanibwa.


text:
Poliisi y’e Mityana yakutte Henry Sebugwawo mu ngeri eyeewuunyisa n’emuggalira mu kkomera e Kaweeri mu Mubende awatali musango!
Sebugwawo mubazi wa bitabo mu disitulikiti empya ey’e Gomba. Kalondoozi wa Bukedde yeebuuza oba luno lukwe olukoleddwa okulemesa Sebugwawo omulimu guno nga bamussaako emisango.
28 Bukedde Lwakusatu June 13, 2012 Poliisi y’e Mityana yakwata Sebugwawo lwa bbanja lya 9,720,000/-, ezigambibwa nti yazeewola ku kibiina ekiyitibwa Tropical Microfinance Entrepreneurs Savings & Credit Society LTD (bo bagiyita bbanka) ekisangibwa e Kassanda - Mubende.
Wabula ye Sebugwawo agamba nti ssente zino gwali musaala gwe gwe yali akoledde mu kibiina kino ng’omubazi w’ebitabo okumala emyezi 30.
Poliisi y’e Mityana olwakwata Ssebuggwaawo nga May 18 2012, baamusindika ku poliisi y’e Mubende eyamutwala mu kkooti ne bamusingisa omusango nga tawozezza era ne bamusiba emyezi mukaaga.
Kyokka bw’anaava mu kkomera ateekeddwa okusasula ssente ezo obukadde 10! Sebugwawo newankubadde baamusalira omusango, naye bw’otunuulira empapula zonna kkooti e Mubende kwe yasinziira okumusiba emyezi mukaaga oli taba mukyamu bw’agamba nti baamusibira bwemage! Sebugwawo anyumya Nasobodde okumukyalirako mu kkomera e Kaweeri gy’ali era bino bye yantegeezezza:
Steven Asiimwe, akulira ekibiina kya Tropical Micro Entrepreneurs Cooperative Savings and Credit Society Limited yampita okumukolera ogw’okubala ebitabo mu bbanka yaabwe mu July wa 2006, era ne nfuuka mmemba ku kibiina kino ne bampa ennamba 120.
Mu kiseera ekyo tewaali ssente, ne bansaba nsooke nkole nga sifuna musaala naye ng’omwezi nalina kufuna mitwalo 30. Mu December wa 2008 naweza emyezi 30 nga sisasulwa ne mba nga mmanja obukadde mwenda.
Olw’okuba nze nali mbala ebitabo nagenda okubalamu nga tukoze amagoba ga bukaddde 110, nasaba bannange okunsasula ku ssente kuba kati zaaliwo nga tewali kyekwaso kirala.
Kyokka Asiimwe yampaako obukadde butaano, ate nazo yazimpa ssaawa nga 2:00 ez’ekiro. Ssaali mumativu, era twakaayana naye nga njagala ansasule ssente zange ezaali zisigaddeyo, kyokka yagaana.
Wabula mu kifo ky’okunsasula, yansasulamu kungoba ekifo mwe nali n’akiwa mukazi we! Ebintu byatandika okukyuka ekintu ne kujjulamu baluganda na mikwano.
Banzigulako omusango Mu mateeka agafuga ebibiina bya Sacc o, singa wabaawo ebisobye mutuula ne mugonjoola ensonga, bwe kigaana ne mufuna omutabaganya ebintu ne biggwa.
Wabula kkampuni ya Tropical Micro Entrepreneur Savings and Credit Society Ltd yanzigulako omusango gw’okutwala ebbanja ne ng’aana okulisasula.
Ekyewuunyisa, nze ssaafuna ku bbaluwa zimpita mu kkooti, wabula bbo bennyini baaziteekako omukono ne bazizzaayo ew’omulamuzi nga bagamba nti nazifuna wabula ne ng’aana okugenda mu kkooti era bandeeta mu kkomera nga simaze kwewozaako!
Mpandiikidde abantu bangi mu ggwanga naye sifunye kuyambibwa, ku bano kwe kuli ne Kaminsona w’ebibiina by’obwegassi mu ggwanga.
Nawandiikira omulambuzi wa kkooti (Inspector of courts), ono ebbaluwa gye nnamuwandiikira nga musaba ayite fayiro yange eve e Mubende egende e Kampala yagiddamu e Mubende n’ebatuukako nga May 15, 2012 wabula ekiragiro kye ne bakiziimuula nebankwata nga May 18 2012 ne bansiba nga siwozezza era kati ndi mu kkomera simanyi kiddirira.
Nsaba be kikwatako okunnyamba ndi mu mbeera mbi.” Swaleh Ssendawula Ono ye maneja wa bbanka eno, bwe nayogeddeko naye yang’ambye nti: Mw. Sebugwawo tebeerangako mukozi wa bbanka yaffe, wabula yali mmemba era yatwegattako nga wayise akabanga eyali nnamba 120.
Kkooti yatuula ku Ssande okusiba omukungu?
Ssendawula akulira bbanka ayogera Ogwo si gwe mulundi ogwasooka okumuwola ssente, Mu kwewola ssente ezo obukadde 5 yatusingira ennyumba ye ey’e Nansana era n’endagaano yagituwa ffe tugirina.
Twagezaako okulaba nga tutegeeregana mu buntu ne tulemagana, buli bwe twagezangako ng’ omwami oyo alaga nti ye ayagala kulya era lumu yabuuza omutabaganya nti, ‘ggwe tolina w’olira?’
Awo omukyala we yakoma n’atugoba. Yatuuka n’afuukira Sacco ekizibu, yawandiikira abantu bangi ng’agamba nga Sacco bw’eddukanyizibwa abooluganda, mbu era ssente z’abeewozi zikwatibwa bubi, nti era ffe tuli mu kulya ssente z’abantu.
Mw. Sebugwawo tayagala kusasula ye ky’agamba nti gwali musaala gwe, naye mu mateeka ga Sacco omuntu okufuna omusaala asooka kutwalibwa w’akulira Sacco mu ggwanga n’amukakasa.
Ku bamu be yawandiikira mwe mwali n’akulira ebibiina by’obweggasi (Comissioner For Cooperatives) era yatuyita ne tugendayo ne tumutegeeza ensonga zaffe n’atugamba tugende mu maaso n’amateeka.
Robinah Sebugwawo Ono ye mukyala wa Sebugwawo: Kye mmanyi nti bbanka eyo mu kugitandika ne Sebugwawo yaliko, naye eby’okumuwola ssente nze sirina kye mbimanyiiko kuba tabing’ambwangako, kituufu endagaano ya poloti be bagirina ey’e Nansana kuba Sebugwawo baali bamukwano nnyo ng’ebintu bye ebisinga abitereka eyo mu bbanka.
Kirabika engabana mu ssente y’ebatabula, kuba bonna beemanyi, ne Ssendawula asiba Sebugwawo akulidde wano mu maka gange era mutwala nga mwana.
Balina kutuula ne bakkaanya okulumagana ne kuggwa. Ebituli mu musango Ffoomu ewa Sebugwawo looni ey’obukadde obutaano kuliko omutwe omunene ogwa Tropical Micro Entrepreneurs Co-operative Savings and Credit Society Limited. Naye ekyewuunyisa, ku bbaluwa balooya aba Tebusweke Mayinja, Okello & Co. Advocates kwe baawaabirira Sebugwawo Kkooti yatuula ku Ssande okusiba omukungu? mu kkooti ku lwa bbanka, eriko Tropical Micro Entrepreneurs Savings & Credit Society Limited.
Kino kiitegeeza nti bbanka oba kkampuni ewaabira Sebugwawo omusango gw’ebbanja ate si ye yamuwola, olwo omulamuzi yasinziira ku ki okusalira omuntu omusango nga kkampuni eyamuwola ndala n’emuwaabira ndala?
Mu bbaluwa y’emu eraga nti yatuuka mu kkooti nga November 28, 2010 n’omulamuzi n’ateekako omukono gwe wadde nga tekuli mannya ge.
Naye bw’okebera ku kalenda olunaku luno lwa Ssande! Ekyebuuzibwa kkooti zaawa ezikola ku Ssande? Mu bbaluwa y’emu, eraga nti Sebugwawo ebbanja yalifuna September 02, 2009, yafuna obukadde butaano.
Mu kuzzaayo yalina okwongeramu emitwalo 40. Akatundu ‘c’ ak’ebbaluwa eno kalaga nti yalina okusasula ebbanja lino mu bitundu bibiri nga buli kimu alina kusasula 2,700,000/-.
Naye ekyewuunyisa balaga nti ekitundu ekimu yalina kukisasula February 02, 2009, ekitundu ekisembayo akisasule March 02, 2009!
Omuntu eyafuna ebbanja mu September wa 2009 ate alisasula atya mu myezi gy’omwaka gwe gumu egyayita? Kino kikuleetera okwebuuza oba waliwo ensonga eri emabega w’ebintu bino.
Mu bbaluwa ewaabira Sebugwawo, akatundu ‘d’ kalaga nti okuva March 02, 2010, Sebugwawo yalemererwa okusasula ebbanja.
Kyokka era kalaga nti gyali giweze emyezi 20, okuva ku lunaku lwe yalina okusasulirako ebbanja erisembayo. Ekyewuunyisa, okuva ku March 02, okutuuka 28 October we baabagira ebbaluwa eno gyali emyezi munaana gyokka! Olwo emyezi 20 giwera gitya?
Ani yajingirira obujulizi ku mubazi w’ebitabo bya Disitulikiti y’e Gomba okumusibisa mu kkomera afiirwe omulimu gwe?